
JLiege  sancitum  est  academica,  ut  summos  qui 
ambeat  in  medicina  et  chirurgia  honores,  disser- 
tationem concinnet:  cui  obtemperans  legi  hunc 
libellum  de  Taenia,  quae  hominem  infestat,  con- 
scripsi. Praetermissis,  quae  in  lucem  prodierunt, 
theoriis  multifariis  de  vermium  intestinalium  ori- 
gine, cum  lites  inde  exortas  componendi  et  ob 
temporis  et  libelli  hujus  angustias  non  mihi  detur 
Jocus:  de  Taenia  modo  eaque  humana  disserui, 
historiam  ejus  naturalem,  pathologiam  et  thera- 
piam evolvens.  Inter  remedia,  quae  antiquitus 
jam  contra  vermes  intestinales  in  usum  traheban- 
tur, fere  innumera,  ea  praesertim  memoratu  digna 
existimavi,  quae  recentiori  tempore  vi  sua  Tae- 
niaefuga  reliquis  omnibus  excelluerunt.  Quamo- 

brem  varias  variorum  auctorum  ad  expellendam 
Taeniam  methodos  licet  silentio  non  praeteriverim, 
eas  tantummodo  accuratius  exposui,  quae  nostro 
aevo  et  novitate  et  effectu  insigni  distinctae,  spe- 
cificorum quasi  nomina  haud  immerito  sibi  vindi- 
carunt. 

Vos  quidem,  ut  mihi  nec  nova  nec  fors  ubi- 
que bona  dicenti  indulgeatis,  nec  tironis  esse 
hocce  opusculum  obliviscamini  oro  rogoque. 

Pars  prima. 


Historia  Taeniae  naturalis. 


Entozoorum,  quae  Taeniae  nomine  insignita,  cor- 
pus humanum  infestant,  duae  a celeberrrimis  Helmin- 
thologis  111.  Rudolphi1)  et  Bremser  2)  distinguun- 
tur species,  quarum  altera  Taenia  lata  (Bothrio- 
ceplialus  Bremseri)  altera  Taenia  Solium  vocatur, 
nunquam  hucusque  in  uno  eodemque  homine  simul 
repertae  (casu  uno  3)  excepto). 

Utraque  refertur  ad  ordinem  Cestoideorum  Ru- 
dolphi vel  Taeniacformium  vermium  Zederi,  lumbrico- 
rum latorum  Veterum  ( e\uu>$t s aut  aut 


1)  C.  A.  Rudolphi  Entozoorum  s.  vermium  inlestinal. 
historia  natur.  Voll.  III.  c.  tab.  acn.  Anustelodami.  1S0S 
— 10.  8. 

2)  Dr.  Bremser  libor  lebende  Wurmer  im  lebenden  Men- 
schen.  Wien  1819.  4. 

3)  C.  A.  Rudolphi  Physiologie.  Ud.  2.  Abtheil.  2.  S.  239, 
Anmke.  2. 

r um:u,  fasciae)  germanice;  Band-,  Nestelwiirmer,  quo- 
rum character  est:  corpus  elongatum,  depressum,  molle, 
continuum  vel  articulatum. 


I.  Bothriocephalus  latus. 

Pertinet  ad  genus  Bothriocephalus  dictum 
et  ab  111.  Rudolphio  stabilitum  (,3*9-g<e»  fovea, 
caput)  Rhytis  Zederi;  Taenia  auctorum;  Bandwurm, 
Grubenkopf.  Cuius  hic  est  character  genericus:  corpus 
elongatum,  depressum,  articulatum;  caput  subtetrago- 
num,  foveis  duabus  oppositis  instructum,  inerme  aut 

' . s- 

armatum. 

Corpore  igitur  articulato  Bothriocephalus  cum 
Taenia  convenit,  sed  duabus  capitis  foveis  ab  hac  dis- 
crepat. 

Bothriocephalus  latus  Bremseri,  lumbricus  Vete- 
rum, vermis  fascialis  aut  cucurbitinus;  Taenia  lata 
Linne,  Rudo  Iphi,  Bloch,  Gotze;  Taenia  lata  et 
grisea  Pallas;  Taenia  vulgaris  Gmelin  et  Joerdens; 
Halysis  lata  et  membranacea  Zeder;  Tenia  a anneaux 
courts  ou  a mammelons  ombiliceauxBonnet;  Tenia  a 
epine,  le  T.  large  Cuvier;  le  ver  piat;  Taenia  inerme 
hmana  Brera. 

Apud  Germanos  aliosque  plura  et  huic  et  Taeniae 
Solio  nomina  communia:  Germanis  audit  Bandwurm, 

Nestelwurm,  Kettenwurm;  Hollandis  Lindworm 
Danis  Baandorm , Bacndelorm;  Suecis  Binnike- 
Mask;  Anglis  The  tape-worm,  jointcd  worm. 

Character  ^specificus:  B.  capite  fovei&que 

marginalibus  oblongis;  collo  subnullo;  articulis  anticis 
brevissimis  rugaeformibus ; insequentibus  brevibus  sub- 
quadratis,  latioribus,  ultimis  longiusculis. 

Habitat  in  hominis  intestinis,  in  Helvetia,  Rus* 
sia,  Polonia,  Italia  frequens,  passim  in  Gallia,  i’aris- 
sime  vero  in  Germania,  fiollandia  et  Anglia  occurrens. 

Descriptio.  Vermis  planiusculus , plerumque 
10  ad  20  usque  pedes  longus  (Boerhave  eundem  300 
ulnas  longum  se  vidisse  refert)  parte  latissima  aliquot 
lineas,  ad  summum  testante  Rudolphio  pollicem  inte- 
grum latus;  coloris  albidi,  in  spiritu  vini  fuscescentia, 
unde  Pallas  *)  etiam  griseum  eum  appellaverit.  Caput 
exiguum,  oblongum,  oblongis  instructum  foveis  margi- 
nalibus; collum  distincte  plerumque  ab  eo  separatum, 
oculo  inermi  vix  conspicuum,  axdiculis  caret.  Corpo- 
ris pars  antica  tenuissima  fere  capillaris,  articulis  latio- 
ribus quam  oblongis,  interdum  tamen  et  latiorum  se- 
riem angustior  excipit,  ultimo  articulo  semper  obtuso. 
Superficies  articulorum  vel  laevis  vel  transversim  stri- 
ata vel  striis  in  medio  longitudinalibus  distincta  variam- 
que hanc  conditionem  a vario  repetit  contractionis 
vel  expansionis  ovariorum  gradu.  Nec  facile  secedunt 
articuli  singuli,  cute  quidem  continua,  etsi  saepe  inter- 
rupta. — In  media  cuiusvis  articuli  parte  conspiciun- 
tur ovaria,  in  speciem  rosarum  aut  liliorum  cii’ca 


4)  Pallas  in  d.  nordischen  Beitragen. 

foramen  mediam  collocata,  rufescentia  aut  fuscesccn- 
tia , oculis  subrotundis  turgida  saepiusque  foraminulo 
instructa,  plus  minusvc  conspicuo  (osculo  laterali 
Linnc).  Foramen  medium,  quod  plerique  solitarium 
adesse  credebant,  duplex  semper  distinxit  cel.  Rudol- 
phi,  alterum  nimirum  maius  papillam  continet,  raro 
eminentem,  rarius  exsertam  (lemniscumRud.)  plerum- 
que retractam,  alterum  exiguum,  saepe  lentis  tantum 
beneficio  conspicuum,  saepe  fere  evanescens.  — Motus 
in  B.  lato,  sive  integrum  respicias  vermem,  sive  arti- 
culos divisos",  observantur  varii  et  vivacissimi,  inde 
faciliter  explicandi,  quod,  non  obstante  fibrarum  defec- 
tu, fibrillarum  tamen  et  longitudinalium  et  transversa- 
lium strato,  articulorum  cuti  inserta  reperiuntur.  — Ab- 
sorptio cutanea,  qua  substantia  cellularis  liumecta- 
tur,  certe  parvi  non  facienda,  cum  et  singularem  nu- 
tritionis  rationem  exhibeat  ipsique  curae  instituendae 
utilitatem  quandam  afferat.  — Respirationis  organa 
nulla,  tamen  respiratio,  oxygenii  enim  quidquam  absor- 
beri, experimentis  variis  a cel.  Spallanzani  5 6)  in- 
stitutis abunde  elucet.  — Nutritionis  apparatus 

* 

et  ore  caret  et  canali  alimentari.  Foveas  autem  in 
capite  conspicuas,  nutrimento  recipiendo  licet  idoneas 
non  putet  Zeder,  s)  Taeniarum  tamen  osculis  maxi- 
me analogas,  quid?  quod  aeque  mutabiles,  eodem  etiam 


5)  Spallanzani,  Memoires  sur  la  respira tion. 

6)  Zeder,  Naturgeschichte. 

munere  fungi  persuasissimum  habet  Rudolphi.  Bremser 
ope  osculi,  inter  utramque  foveam  conspicui,  nutritio- 
nem  fieri  affirmat;  Olfers  7)  vero  eandem  absorptioni 
cutaneae  utplurimum  tribuendam  esse  asserit.  — Coi- 
tus et  partus  in  B.  lato  eadem  qua  in  T.  solio  ra- 
tione absolvuntur,  de  quibus  infra  mihi  dicendum  erit. 

Observ.  1.  In  cadavere  B.  latus  (Taenia  lata) 
nunquam,  teste  Rudolphio,  repertus  est,  nisi  forte 
Taenia,  quam  Erdmann  8)  iu  corpore  mortuo  repe- 
rit,  in  qua  tamen  ex  causa  macerationis  nimium  pro- 
gressae genus  modo  perspici  potuerat,  huc  referenda  esset. 
Nec  causa,  qua  parasita  haec  in  cadavere  nondum  re- 
perta sit,  nos  latebit,  si  vermem  hunc  in  morbis  gravi- 
oribus vel  et  lethalibus,  aut  vivente  adhuc  aegro  aut 
certe  ante  ipsius  hominis  mortem  perire  jam  et  dissol- 
vi rite  perpenderimus. 

Observ.  2.  CI.  Carlisle  9)  historiam  ab  Huu- 
tero  acceptam  tradit,  qua  Taeniam  latam  octo  saltem 
annos  vixisse  edocemur.  Sed  quamnam  aetatem  Tae- 
nia lata  attingere  valeat,  evictu  sane  difficile,  cum 
plures  saepe  simul  adsint  vermes,  frustula  frequentius 
insciis  aegris  eliminentur,  alia  in  mucum  non  raro 
diffluentia  dejiciantur,  itaque  quotnam  capita  adfuerint 


7)  Olfers  de  vegetativis  etc.  corporibus  in  corp.  anim. 
treperiund.  commentarius.  P.  I.  Berol.  1817. 

8)  Vide  Journal  d.  pract.  Heilkunde,  herausg.  von  Hufe- 
land  u.  Osann  Bd.  64.  St.  3.  Marz  1827. 

9)  Carlisle  in  Transactions  of  the  Linne  Soc.  Vol.  I, 

' / 

vel  quotnam  annos  Taeniae  tali  in  casu  vixerit,  diffi- 
cillime determinari  queat. 

II.  Taenia  Solium. 

Alterum  Entozoorum,  Taeniarum  nomine  vulgo  in- 
signitorum, genus  dicitur  Taenia  Rud.  (*»  fascia, 
a t xv  txvu,  r xtiiu,  thvu  tendere  (Halysis  Zeder  («Avtnj 
catena)  et  hoc  distinguitur  charactere:  corpore  elon- 
gato, depresso,  articulato,  capite  inermi  aut  armato, 
osculis  quatuor  suctariis. 

Taenia  Solium  Linne,  Rud.,  Brems.  Werner, 
Gmelin,  Carlisle,  Joerdens,  Olfers,  Oken,  Taenia  cu- 
curbitina Pallas,  Bloch,  Goetze,  Schrank,  Halysis  Soli- 
um Zeder,  le  Tenia  a longs  anneaux  Cuvier,  le  Tenia 
sans  epine ; Taenia  armata  umana  Brera. 

Praeter  nomina  plura  et  huic  et  B.  lato  commu- 
nia (vide  infra)  hic  vermis  speciatim  vocatur  in  Gal- 
lia: le  Solitaire,  iq  Germania:  Kiirbiswurm,  lang- 
gliederiger  Bandwurmv 

Char.  specificus:  T.  capite  subhemisphaerico, 
discreto,  rostello  obtuso,  collo  antrorsum  increscente, 
articulisque  anticis  brevissimis,  insequentibus  subqua- 
dratis,  reliquis  oblongis,  omnibus  obtusiusculis;  forami- 
nibus marginalibus  vage  alternis. 

Habitat  in  hominis  intestinis  tenuibus.  In  Ger- 
mania, Hollandia,  Anglia,  Oriente  haec  fere  sola  aut 
potissimum,  in  Gallia  vero  cum  Taenia  altera  promis- 
cue opeurrit. 

Descriptio.  Longa  plerumque  quatuor  ad  decem 
pedes,  interdum  tamen  longissima,  latitudunis  variae, 
antice  vix  ultra  quartam  vel  tertiam  lineae  partem, 
postice  sesquilineam  ad  tres  quatuorve  lineas  attingen- 
tis. Crassities  quoque  admodum  variat,  ut  Taenia  nunc 
sit  tenuissima  et  plana,  nunc  carnosa  et  depressa.  Ca- 
put exiguum , polymorphum , plerumque  hemisphaeri- 
cum, mox  fere  truncatum,  mox  subglobosum;  oscula 
antrorsum  posita,  orbicularia;  rostellum  intermedium 
brevissimum  vel  retractum  vel  parum  exsertum,  ad 
apicem  papilla  minima  notatum  et  duplici  uncinulorum 
parvorum  et  reflexorum  corona  cinctum. 

Colium  a capite  discretum  eoque  triplo  vel 
sexies  longius,  brevissimum  tamen.  Articulorum  series 
prima  colli  latitudinem  aequans,  singulos  perbreves  ex- 
hibet, antice  fere  rugas  transversas  sistentes,  angulis 
lateralibus  vix  exstantibus.  Series  subsequens  articulis 
componitur  sensim  majoribus,  subquadratis , quorum 
margines  laterales  modo  crassiusculi,  modo  acutiores, 
margo  autem  posticus  utplurimum  crassior,  ligamenti 
speciem  refert.  Series  tandem  ultima  articulos  conti- 
net duplo  triplove  longiores  quam  latos,  marginibus 
antico  et  postico  rectis,  lateralium  vero  altero  acutius- 
culo  imperforato,  altero  obtuso,  in  medio  papilla  hi- 
ante instructo.  Nulla  tamen  in  his  sericbus  observatur 
constantia,  articulis  mediis  scilicet  interdum  brevissi- 
mis ct  crassissimis  aut  plurimis  nonnunquam  duplo  la- 
tioribus vel  etiam  tenuibus  ct  elongatis.  Foramina 

quoque,  gencratim  licet  alterna,  maxime  tamen  ordine 
variant,  quin  imo  opposita  Wernero  apparuerint  (Rud). 

Genitalia  quod  attinet,  in  Taenia  Solio  obser- 
vanda, articuli  omnes  anticis  \ct  minoribus  exceptis, 
ovaria  continent,  foraminibus  marginalibus  praedita 
(osculis  marginalibus  Linne)  unde  tubulus  oritur 
x trausvei’sus  brevissimus,  mox  duos  emittens  canaliculos, 
a Wernero10)  detectos  optimeque  descriptos  et  deli- 
neatos,  quos  nudis  iam  oculis  sat  bene,  melius  tamen 
lente  armatis  conspicere  licet.  Quorum  alter  maior 
ct  transversus  ad  mediam  articuli  partem  flexuosus 
decurrit  et  quamvis  vera  anastomosis  non  pateat, cum 
ovarii  tamen  vasis  coire  videtur,  eiusdem  etiam  indolis 
spongiosae,  mollioris,  alter  autem  canaliculus  tenuior 
et  rectus  oblique  ad  articuli  medietatem  fertur,  priori 
igitur  longior,  sacculo  autem  vel  bulla  clausa  termi- 
natus, durioris  omnino  qualitatis. 

E foraminibus  vero  articulorum  maiorum  margi- 
nalibus lemnisci  exseruntur,  qui  verosimiliter  pro 
cirro  sive  organo  tam  spermati  quam  ovulis  emitten- 
dis destinato  habendi  sunt  eodem  iure,  quo  maior 
canaliculus  flexuosus  oviductum,  minor  et  rectus  vas 
spermaticum  et  sacculus  denique  eiusdem  vesiculam 
seminalem  constituere  et  repraesentare  videntur.  (Ru- 
dolphi). 

Coitus.  Sexus  uterque  in  eodem  individuo  con- 
iunctus,  quod  et  hermaphroditum  et  androgynum  esse 

10)  Wcruer  brev.  expos.  p.  35  et  sqq.  Tab.  II.  Fig.  37, 3S. 

potest.  Vel  enim  articulorum  duorum  in  nodulos  con- 
tortorum orificia,  labiis  tumentibus  instructa,  arc- 
tissime sibi  admoventur,  iisque  genitalia  mascula,  c 
foraminibus  marginalibus  prominentia  (lemnisci  Rud.) 
immitti  videntur,  itaque  duplex  coitus  aut  eodem  tem- 
pore aut  successive  peragitur , quo  utriusque  etiam 
ovula  vivificantur.,  quod  quidem  Carlisle11)  merito 
iam  suspicatus  est,  Rudo  Iphi1*)  autem  extra  omne 
dubium  collocavit.  Interdum  tamen  et  duae  Taeniae; 
si  adsunt,  fortiter  sibi  adhaerentes,  fere  adglutinatae 
conspiciuntur,  manifesto  argumento,  Taenias  invicem 
etiam  coire  posse. 

Partus  ipse  memoratu  dignus,  etenim,  anticis 
prope  collum  exceptis,  articuli  omnes  ovulis  plus  mi- 
nusve  repleti,  quae  sub  cute  tenuissima  mediis  in  ar- 
ticulis trausparentia , iisdem  disruptis,  excluduntur, 
in  mucum  intestinalem  circumcirca  diffusa.  Sed  arti- 
culis tali  ratione  laesis  saepiusque  separatis  a reliquis, 
vermes  maiores  semper  laceri  ultimisque  articulis  or- 
bati apparent;  ipsi  autem  articuli  singuli  circa  mucum 
dispersi,  quos  Veteres  plerumque  pro  vermibus  pecu- 
liaribus, cucurbitinis  sibi  dictis,  habuerunt,  quin  imo 
Coulethus  pro  Ascaridibus  vendiderit.  — Ovulorum 
c foraminibus  marginalibus  exclusionem  cum  Wcrnero 
aliisque  non  statuerem,  sed  Rudolpliii  potius  sententiae 


11)  1.  c.  p.  255.' 

12)  1.  c.  T.  I.  p.  317. 

asscntiendum  esse  arbitror,  qui  singulos  articulos,  ovu- 
lis  exclusis  partuque  qua  unico  et  principali  vitae  mu- 
nere peracto,  perire  statim  monuit.  — Taeniae  ova 
semper  pariunt  et  in  articulis  maximis  secedentibus  et 
circa  eosdem  conspicua.  Embryones  in  ovulis  Goetze, 
Zeder  et  Rudolphi  observarunt,  quid?  quod  Ze- 
der*5)  eosdem  vivos  se  vidisse  refert. 

Quod  attinet  motum,  organa  respirationis 
et  absorptionem  cutaneam,  de  Taenia  Solio  eadem 
valent,  quae  supra  iam  de  Bothrioc.  lato  dicta  sunt.  — 
Nutritionis  apparatus.  Oris  loco  Taenia  Solium 
quatuor  gaudet  osculis  suctoriis,  e quibus  cana- 
les totidem  laterales  oriuntur,  mox  in  duos  unumve 
abituri.  Canalis  iste  longitudinalis  utrimque  haud 
procul  a margine  per  articulos  decurrens,  canalis 
transversalis  ope  cum  opposito  coniungitur;  connexi 
tandem  conspiciuntur  canales  in  articulo  corporis  ul- 
timo, in  cuius  apice  Rud.  foramen  commune,  quo 
terminaretur , observavit , obstante  C a r 1 i s 1 e 1 4) , qui 
articulorum  Taeniae  Solii  ultimum  poro  destitutum 
esse  affirmat.  Praeter  istos  canales  longitudinales  cum 
transversis  communicantes,  alia  adhuc  Taeniarum  dan- 
tur vrasa,  brevia  nimirum  in  quovis  articulorum,  prae- 
sertim maiorum,  conspicua,  racemum  formantia,  a 
Goetzio  aliisque  merito  pro  ovario  habitum.  Alimen- 


13)  1.  e,  p.  314. 

14)  Carlisle  in  Transact.  of  the  Linn>  Soc.Vol.il.  p.  250. 

tam  igitur  osculis  capitis  sucloriis  hauriri  et  per  cana- 
les longitudinales  et  transversales  in  omnes  corporis 
articulos  ferri  statuit  Rudolplii. 

Observ.  1.  V ermem  hunc  solitarium  esse*  per 
saecula  quidem  totae  nationes  putabant;  cuius  senten* 
tiae  falsitas  nunc  quidem  neminem  fugi! 

Observ.  2.  Errabant  quoque,  qui  cum  Cou- 
letho15)  articulos  Taeniae  excretos  pro  Ascaridibus 
vel  cum  Vallisnierio  1C)  pro  vermibus  peculiaribus 
habuerint,  cucurbitinis  (Kurbiswiirmer)  dictis,  quo* 
rum  concursu  Solium  nasci  rati  sunt. 

'Ob  servi  3.  Ingens  est  omnemque  fere  fidem  su- 
perans longitudo,  Taeniae  Solio  a veteribus  aeque  ac 
recentioribus  auctoribus  tributa,  unam  modo  in  uno 
homine  Taeniam  occurrere  supponentibus;  Interdum 
tamen  vere  longissima  fit  haec  Taenia,  quam  Robi- 
nus  1 ")  in  hominis  cadavere  a pyloro  ad  septem  polli- 
cum ab  ano  distantiam,  villosae  fortiter  adhaerentem 
■vidit:  quo  in  casu,  articulos  si  contractos  fuisse  dicas, 
intestinorum  humanorum  longitudinem  triginta  circiter 
pedes  aestimatam,  Taeniae  illius  longitudo  certe  duplo 
triplove  superaverit. 


15)  Stephan.  Coulet  diss.  inaugur.  de  Ascaridibus  et 
Lumbrico  lato.  Lugd.  B.  1728.  4. 

16)  Ant.  \allisnieri  considerationi  ed  Esperiense  di  A. 
V.  intomo  at  creduto  Cervello  impetrito,  ed  alia  gene- 
ratione de  Vermi  ordinari  dei  corpo  umatio. 

17)  Lettre  a M.  Postel  de  Franciere  par  M.  Robih.  Im 
Journ.  dc  Med.  Tom.  25.  p.  222  — 226. 


Observ.  4.  Goetze  ,8)  aliique  Taeniosos  musi- 
cen ferre  non  posse  referunt,  ipseque  duos  Taenia  labo- 
rantes curandos  suscepi,  qui  variorum  instrumentorum 
sonis  perceptis  de  molestiarum  verminosarum  augmento 
querebantur.  Quod  vero  singulare  phaenomenon  111. 
Rudolphi  l9)  morbo  hypochondriaco  vel  hysterico, 
maxime  vario,  saepeque  haec  illave  respuenti  imputan- 
dum esse  censet;  Taeniosas  enim  nonnullas  novit,  quae 
arte  musica  delectantur. 

Memorabilis  sane  sub  hoc  respectu  casus  a Des- 
^rneaux  20)  nobis  traditus  de  «adolescente  quodam, 
convulsionibus  dirissimis,  lethalibus  tandem,  affecto, 
quas  Taenia  excitaverat:  convulsiones  nimirum  sub 
morbi  initio  cantu  mitigari  fortuito,  serius  autem  uno 
tibiae  sono  pro  lubitu  excitari  denuo  et  recurrere  ob- 
servavit. 


Pauca  adhuc,  quae  Taeniarum  evolutionem  et 
reproductionem  spectant,  hic  addicere  non  inutile 
fore  arbitror.  Entozoa,  ideoque  et  Taenias  generatione 
aequivoca,  s.  originaria  s.  primitiva,  i.  c.  materiae 
vivae  et  organicae  spontanea  formari,  nunc  quidem 


18)  Gotze  Versuch  einer  Naturgeschichte  der  Eingeweidew. 
thier.  Korper.  Blankenburg.  1782. 

19)  1.  c.  Vol.  I.  p.  165. 

20)  Convulsions  occasionnees  par  des  vers,  etc.  in  Kicli.  de 
Hausesirk  Obs.  T.  III.  S.  469. 

omni  ereptum  est  dubio.  Integra  autem  procreatur 
Taenia,  sive  sit  prima  in  homine  aliquo  ex  generatione 
aequivoca,  sive  progenies  priorum  ex  ovo  nata,  et  utut 
quodcunque  animal  sensim  sensimque  increscendo  ad 
perfectam  magnitudinem  usque  evolvitur  (B  renis  er) 
neque  ex  membro  singulari  formatur,  quod  affirmavit 
Carlisle.  Paulatim  increscere  Taeniam  ex  eo  patet, 
quod  membra  singula  magis  magisque  inter  se  distin- 
gui possunt,  primoque  posteriora,  ad  debitam  vero 
provecta  magnitudinem  et  exculta,  maturatis,  quae 
continent,  ovis,  a trunco  sejunguntur,  eo  quidem  tem- 
pore, quo  prope  caput  nondum  inter  se  distinguenda 
collum  longum  efformant:  procedente  autem  evolu- 
tione et  hae  partes  a reliquis  divelluntur,  donec  caput 
ipsum  eandem  viam  sequatur  et  per  anum  exoneretur. 

Nec  tanta  reproductionis  vi  instructa  est  Taenia, 
qnantam  ei  tribuunt  plurimi,  quid?  quod  fuerunt,  qui 
membra  illius  revulsa  alvoque  excreta  regenerari  aut, 
quod  idem  est,  Taeniam,  nisi  occidatur,  in  infinitum 
crescere  putarent.  Quae  tamen  partium  reproductio 
omni  caret  probabilitate,  neque  enim  ex  capite  neque 
ex  parte  corporis  media,  neque  ex  cauda  (quod  An- 
dry  experimento  suo  extra  dubitationem  ponere  puta- 
bat) regeneratio  ista  repeti  et  explicari  potest.  Eadem 
de  Brerae  opinione  dicenda  esse  milii  videntur  qui 
tot  partes  reproduci  asserit,  quot  perditae  sint,  ita  ut 
vermis  semper  eandem  teneat  longitudinem. 

Ex  eo  autem,  quod  Taeniae  caput  inter  partes 
alvo  exoneratas  non  reperiatur,  minime  concludi  po- 

test,  ex  capite  creari  vermem  integrum,  imo  ne  in  in 
testinis  quidem  hoc  residere.  Saepissime  enim  verme 
sub  excretione,  prope  caput  plerumque  , discisso,  ca- 
put ipsum  in  faecibus  non  reperitur.  At  Bremser 
inter  plura  centena  hominum,  quos  taenia  liberaverit, 
haud  unum  unquam  vermis  caput  conspexisse  asserit, 
nihilominus  vero  ex  Centenis  ab  hoc  malo  nonaginta 
noveni  evasisse  incolumes  , se  ipsum  autem,  cum  fae- 
ces aqua  leniter  alluerit)  caput  plerumque  deprehen- 
disse* Ergo  nec  caput  in  intestinis  residuum  magno- 
pere timendum,  nec  aegrotis  fides  habenda  erit,  qui 
caput  non  depulsum  esse  affirmant.  Exempla  licet 
exstent  in  Museo  anatomico  Vindoboncnsi,  ubi  caput 
post  mortem  internae  intestinorum  membranae  plures 
per  annos  ita  inhaesit,  ut  disjungi  non  posset;  quid 
refert?  haereat  quidem  in  aeternum,  dummodo  antliel- 
minthico  interficiatur,  ovulisque  cum  muco  egestis, 
dispositio  tollatur  verminosa. 


Pars  secunda. 

Pathologia  Taeniae  humanae. 

Quam  partem  pathologicam  in  tres  dividens  sectio- 
nes, primo  de  diagnosi,  deinde  de  aetiologia,  tertio 
tandem  de  prognosi  Taeniae  humanae  disserturus  sum. 

I.  Dia- 

I.  Diagnosis. 

Utrum  tractui  intestinorum  hominis  Taenia  insit 
necne,  cognitu  certe  difficillimum.  Etenim  Affectiones 
morbosae  taeniis  vulgb  excitatae  innumerae  fere  et 
multifariae,  in  systemate  reproductionis  et  nervorum 
inprimis  conspicuae,  fallacia  exhibent  Taeniarum  symp- 
tomata, quae  aut  aliis  interdum  vermium  speeiebus 
debentur  aut  ex  fonte  longe  diverso,  uti  scrophulis, 
rhachitide,  hysteria,  hypochondria,  hydrocephalo  etc. 
v ortum  hauriunt  ita,  iit  pathognomicum  taeniatum 
signum  reperiatur  vix  ullum,  nisi  sponte  erumpant. 

Ex  copiosis  Helminthiaseos  symptomatibus,  sive 
primariis,  ex  vermium  motibus  oriundis,  sive  secun- 
dariis, 6x  digestione  laesa,  muci  accumulatione,  aut 
irritatione  tum  consOnsuali  tum  antagonisticA  prodeun- 
tibus, ea  modo  eligenda  esse  censui,  e cpiibus  cum  cer- 
titudine quadam  ad  vermium  in  genere  praesentiam 
concludi  possit,  signa  deinde  expositurus,  quibus  Tae- 
nia in  specie  cognosci  soleat. 

Vermes  adesse,  ex  his  suspicari  licet  syrtiptd* 
matibus:  facies  observatur  pallida,  mutabilis,  utplurh 
mum  tumida,  flavescens  interdum  vel  colore  phthisico 
notata;  halones  circa  oCulos  luridi,  praesertim  mane, 
oculi  saepius  lacrymantes,  phpilla  dilatata,  strabismus 
etiam  et  visus  duplicatus ; pruritus  hasi  anique,  interdum 
hikoyasis  et  rhinalgia  verminosa;  ructus  frequen- 
tes, vomituri  liones,  ipse  tandem  vomitus  sic  dictus 
verminosus;  abdomen  tumidum,  inaequaliter  durum 

saepe  tympanicum  (meteorismus  verm.)  dolore 
veniris  sine  ulla  causa  manifesta  exorti,  fugaces  (co 
lica  verm.)  extremitates  marcescentes,  sensu  fere  ex 
pertes;  urina  turbida,  lactea,  stranguria  interdum;  ii 
individuis  junioribus  febris,  raro  vehemens,  continui 
remittens;  vertigo,  salivae  adfluxus  in  ore;  vermium 
tandem  ex  ano  delapsus.  Confirmatur  diagnosis  mo- 
lestiarum augmento,  quod  ciborum  et  potulentorum, 
vermibus  inimicorum  usum,  jejuno  iuprimis  ventriculo, 
excipere  solet,  nec  non  eorundem,  lacte  assumto,  re- 
missione et  periodico  affectionum,  novilunii  praesertim 
tempore,  incremento. 

Praeter  haec  signa,  vermibus  intestinalibus  homi- 
nis communia,  alia  nunc  nobis  adferenda  sunt,  quae 
Taeniae  humanae  praesentiam  denotant: 

Aegrotus,  motum  undosum  in  abdomine,  praeser- 
tim latere  sinistro  et  circa  umbilicum  percipiens,  vino, 
acidis  amarisque  ingestis  majorem,  graviditatis  inter- 
dum speciem  ferentem,  de  suctionis  ibidem  molestae 
sensu  vel  tensione  interna,  cum  pondere  e filo  pendente 
comparanda  conqueritur.  Vexant  eum  dolores  fugaces, 
pungentes  in  regione  ventriculi  et  rotationis  interdum, 
et  morsus  et  vellicationis  sensationes,  vermi  sane,  con- 
trahenti sese  et  convolventi  tribuendae,  cuius  caput 
ponque  suctorii  singulari  gaudent  vivacique  agilitate. 
Jejunus  adhuc  singularem  dolorem  accusat  aeger  in  prae- 
cordiis et  fastidium  leve  quidem,  post  alimentorum 
esum  mox  evanescens.  Ponderis  quoque  sensatio  Tae- 
niosum  molestat  in  loco  ventris  fixa,  abdomen  citis- 

sime  saepe  intumescit  et  liiatu  frigidiusculo  perflari  vi- 
detur; corporis  cuiusdam  subito  ascendentis,  mox  ite- 
rum relapsi  perceptio.  Faciei  pallor  et  livor,  pupilla 
angustata  potius  quam  dilatata  (Vogel),  nasus  prolon- 
gari videtur;  habitus  atrophicus;  appetitus  iam  nullus 
iam  insatiabilis,  sub  nocte  accedens,  cuius  insoliti  ar- 
gumentum profert.  Nitret  in  litteris  ad  de  Ha  en, 
ex  femina  sc.  quae  octodecim  Taenias  in  corpere  suo 
alens  et  interdiu  et  nocte,  fame  coacta,  comedisse  dici- 
tur; magna  etiam  observatur  ad  vomitum  propensio, 
ingratis  praesertim  excitatis  ideis.  Insignis  est  et  pror- 
sus singularis  in  Taeniosis  animi  perturbatio,  ita  ut 
nunc  tristitia,  nunc  hilaritas  insolita,  deliria  quoque, 
quid?  quod  mania  omnium  que  sensuum  torpor  in  iis- 
dem observari  soleant.  — Ex  improviso  saepius  tre- 
mores artuum  et  convulsiones  accedunt,  in  hystericis 
pedum  vacillatio,  vertigo  vel  et  animi  deliquia,  extre- 
mitatum utrarUmquc  interdum  stupor,  fere  paralyticus. 

Magna  est  affectionum  nervosi  systematis,  gravissima- 

/ 

rum  saepe,  ex  Taenia  ortarum  cohors;  quot  enim  ex- 
stant Taeniosorum  epilepsia,  catalepsi,  clioraea  Sti 
Viti,  hypochondria,  hysteria,  mania  et  similibus  affec- 
torum exempla! 

E signis  modo  allatis  omnibus,  plus  minusvc  falla- 
cibus,  neutiquam  chara  cieristicis,  certe  et  tuto  ad  Tae- 
niae in  homine  praesentiam  concludere  non  licebit; 
i deoque  ad  confirmandam  diagnosin  nostram,  vermis 


21)  De  Hacn  rntio  mrd.  Tom.  XII.  p.  219. 

ipsius  maiorum  minorumve  portionum  per  alvum  deiec- 
tione  repetita  opus  erit,  quae  fructuum  acidulorum; 
maturescentium  tempore  observatur  frequenlissima. 

II.  Aetiologia, 

* 

Cum  vermium  intestinalium,  tum  Taeniarum  pro- 
ductionis causam  proximam  in  alienata  vegetatione,  ea 
inprimis,  quae  in  canali  intestinali  vigeat,  utplurimum 
debilitata  et  productum  abnorme  gignente,  semper  fere 
ponendam  esse  censeo.  Quidquid  igitur  vegetationis 
processum  abnormem  reddit  et  reproductionem  depri- 
mit, causam  helminthiaSeos  sistere  potest. 

Innasci  vermes  licet  nequeant  dispositionem  tamen 
innatam  existere  posse,  quae  vermibus  generandis  fa- 
veat, i.  e.  diatliesin  asthenicam,  praesertim  in  syste- 
mate reproduefivo , vasorum  absorbentium  et  tractus 
intestinalis  radicatam,  experientia  abunde  docemur 
(Rosenstein  2a),  Rougemont  23).  Totas  enim  fa- 
milias Taenia  laborasse  constat;  in  Helvetia  ut  exem- 
plum adducam,  vixit  familia,  cuius  individua  omnia 
certa  eademque  aetatis  periodo  Taeniae  causa  amauro- 
tica  fiebant. 

Aetatem  quod  attinet,  Taeniae  saepe  sub  iuven- 
tute,  sed  serioribus  forsan  annis  aeque  frequentes  sunt. 

22)  IN  iis  Rosen  von  Rosenstein  Anvvcisuiig  z.  K.  u. 

Kur  cl.  Kinderkrankbeiten.  Uebersetzt  u,  mit  Anmerk. 

von  Joh.  Andreas  Blurray.  (xotfing.  1798. 

23)  Rougemont  Abhandlg.  uber  d.  erbl.  Krankheiten  a. 

d.  Franz.  ubers.  v.  Wegler.  Frankf.  1794.  S.  127. 

Aetatem  infantilem,  etsi  morbo  verminoso  prae  reliquis 
vitae  stadiis  maxime  obnoxiam,  Taenia  tamen  rarius 
laborare,  non  est,  quod  moneam;  minime  tamen  cum 
medicis  quibusdam,  praecipue  Anglicis,  contendere  au- 
sus sim,  Taenias  in  infantibus  nunquam  occurrere,  cum 
obstent  observata  cell.  Herm,  Wiclimann,  Wendt, 
Ilenke  et  recentiorum  Helmintliologorum ; quid?  quod 
Schonemann  infanti,  dimidium  vix  annum  agenti, 
triginta  Taeniae  ulnas  expulit.  Cave  tamen,  ne  cum 
auctore  Ilippocratico  Taeniam  semper  in  foetu  nosci' 
assumas,  quamvis  enim  in  foetu  aeque  bene  ac  in 
adulto  et  quovis  facile  tempore  generari  possit,  rarius 
tamen  in  foetubus  observatur,  mediam  potius  aetatem 
invadens  (Rud.) 

Sexus.  Feminis,  utpote  ex  natura  sua  debiliori- 
bus jam  et  sensibilioribus,  Taenia  magis  familiaris  esse 
videtur  quam  viris,  quod  quidem  cell.  Fallas,  Wer- 
ner  et  Rudolphi  exemplis  pluribus  comprobarunt  et 
experientia  quotidiana  confirmat.  Ex  Taeniosis  cen- 
tum et  sexaginta  sex,  quos  Schmidt  curandos  susce- 
pit quindecim  modo  fuerunt  viri. 

Victus  vitaeque  ratio.  Nutrimenta  lacte, 
muco  copioso  vel  farina  scatentia,  cibi  plerumque  ve- 
getabiles, parum  nutrientes,  potulenta  relaxantia  et  de- 
bilitantia, vegetationem  pervertendo  et  deprimendo 
Taeniarum  origini  ansam  saepe  praebent,  ideoque  pau- 
peres frequentius  opulentis  Taeniosi,  quamvis  et,  hi, 
praesertim  e sexu  sequiori.  Taenia  non  varo  laborent, 

cujus  asserti  exempla  novisse  cei.  Pallas  24)  refe 
et  ili.  Rutlolplii  ipsius  imperatoris  Taeniosae  exen 
pium  cognitum  habuit.  — Piscium  aliarumque  substa: 
tiarum  facile  putrescentium  esus  eo  praesertim  tempor 
quo  thooria  florebat  de  vermibus  extrinsecus  ciboru: 
et  potuum  ope  organismo  advectis,  causa  Taeniae  ess 
saepius  inculpatur,  quia  in  Suecia  tam  frequenter  o 
currat ) quod  vero  ita  se  non  habere,  ex  eo  perind 
concludere  licet,  quod  Taenia  in  iis  regionibus  no 
minus  frequens  sit,  ubi  pisces  raro  aut  vix  comedui 
tur  e.  g,  in  Helvetia.  Qua  propter  terra  potius  quar 
natio  ejusque  diaeta  Taeniarum  ortui  favere  mihi  vide 
tur.  Nonne  etiam  nimia  alimentorum  assumtorum  co 
pia,  plus  materiae  nutrititiac  organismo  suppeditans 
quam  digestio  etsi  optima,  subigere  valeat,  itaque  vege 
talionem  pervertendo  cum  vermium  tum  Taeniarun 
genesi  locum  concedere  possit?  — Vita  quoque  seden 
taria,  aerumnis  curisque  atris  vexata  et  habitatio  ii 
loco  humido,  aere  incluso  et  corrupto  Taeniae  produc 
tionem  promovet. 

Anpi  quoque  tempora  in  generationem  istam 
influere  videntur  $ auctumno  enim  helminthiasis  frequen- 
tissima,  quod  forsan  inde  explicandum,  quod  eo  tem- 
pore affectiones  membranae  mucosae  praedominari  so- 
leant. 

Praeter  morbos  supra  jam  dictos  et  mentis  morbi 


24)  Pallas  in  d.  ueuen  uord.  BeitrtJgeu.  Peterab.  u.  Lpz. 
1781,  p.  106, 

processum  vegetationis  alienando  et  debilitando,  indi- 
recte vermium  origini  ansam  praebere  poterunt. 

Existunt  tandem  constitutiones  epidemicae 
verminosae,  morbi  sc.,  praesertim  febres,  in  quibus 
sub  opportunis  circumstantiis,  vermes  vel  facile  sece- 
dunt vel  symptomata  propria  suppeditant,  singularem 
morbis  regnantibus  formam  conciliantia.  Talem,  quae 
epidemice  grassabatur,  constitutionem  verminosam  egre- 
gie depinctam  a cel.  van  d.  Bosch,  alteram  a Cons- 
bruchio  (1795  — 96)  et  ejusmodi  alias,  ab  aliis  auc- 
toribus descriptas,  legere  licet.  (Morgagni,  Morte  au, 
de  Granvillier,  Marchand,  Raudin,  Berge,  Sa- 
gar,  Lepecq,  de  la  Cloture.) 

III.  Prognosis. 

Helminthiasin  morbis  adnumerandam  esse,  nunc 
quidem  medicorum  nemo  ignorat,  quamvis  exstiterint 
alii,  qui  contrarium  contenderent,  cum  organismo 
etiam  sano  longum  per  tempus  vermes  intestinales  sae- 
pissime immorentur  nulloque  medicamento  adhibito 
dispareant;  aliique  fuerint,  qui  (mirum  dictu)  morbum 
verminosum  pro  salutari  habuerint,  si  quidem  vermes 
motum  peristalticuni  tubi  alimentaris  adaugeant  pul- 
monumque et  reliquorum  viscerum  evolutionem  aetate 
infantili  adjuvent  (Abilgaard  et  Gauticri),  Goetze 
etiam  vermes  homini  saluberrimos  consuit,  cum  sub- 
slantias  intestinis  inimicas  consumerent.  Ex  observa- 
tionibus autem  virorum,  quibus  fides  habenda  est  ma- 
xima. abunde  elucet,  vermibus  vertiginem,  amaurosin, 

anorexiam,  colicam,  vomitum,  cephalaeam,  extrem 
talum  inferiorum  paralysin,  spasmos  et  convulsiom 
choraeam  Sti  Viti,  epilepsiam  etc.  excitata  vermibui 
que  anthejmintlucorum  ope  expulsis,  sanata  fuisse. 

Quo  facilius  igitur  Taenia  ex  organismq  affect 
expelli  potest,  eo  melior  Prognosis  et  vice  versa;  Tae 
niarp  autem  depellendi  difficultates  maximae,  cum  ver 
rms  hic  cellulis  intestini  colon  firmiter  inhaerere  e 
purgantibus , etsi  drastjcis,  pertinaciter  saepe  et  diu 
tissime  resistere  soleat.  Incerta  igitur  semper  Progno 
sis  et  maxima  cum  circumspectione  statuenda,  quam- 
diu  caput  vermis  nondum  apparuerit;  quid?  quod  ca- 
pite etiam  Taeniae  ex  ano  depulso,  num  plura  ejus- 
modi individua  in  aegro  simul  adsint  necne,  recte  quae- 
rendum; Nitretum  enim  octodeeim  Taenias  feminae 
cuidam  depulisse,  supra  jam  memoravimus,  infraque 
legemus,  Schmidtium  virgini  octodecim  annorum 
Taenias  expulisse  septemdecim. 

Organismo  etiam  hospitibus  istis  inimicis  liberato, 
rcproductionem  eorum  novam  praecaveamus  et  aliena- 
tam tubi  intestinalis  vegetationem  ad  normam  reduca- 
mus, necesse  erit;  quod  maximis  saepe  premitur  diffi- 
cultatibus et  medici  periti  artem  non  raro  eludere  vi- 
detur. Quo  diutius  ergo  malum  perduravit,  quo  ma- 
jor eiusdem  gradus,  eo  difficilior  sanatio. 

Periculum  augent  complicationes  morborum  acuto- 
rum, febris  inprimis,  charactere  nervoso  plerumque 
distinctae,  haud  merito  verminosae  dictae,  et  aetas  in- 
fantilis. 

Bona  igitur  Prognosis  in  Taeniosis  non  solum  a 
dejectione  vermis  una  cum  capite  et  subsequente  mo- 
lestiarum levamine  vel  cessatione,  si  non  constante, 
saltem  fugaci  dependet,  sed  ab  exstincta  etiam  orga- 
nismi, praesertim  primarum  viarum,  ad  producendos 
alendosque  vermes  dispositione. 

Helminthiasis  ex  Taenia  morbum  exhibet  per  se 
quidem  graviorem,  minime  tamen  lethalem  ideoque 

I \ 

metuendum  potius  ob  sequelas,  quas  provocat,  saepe 
perniciosissimas,  convulsiones,  epilepsiam,  catalepsin, 
choraeam  St.  Viti,  apoplexiam,  tetanum,  trismum  alias- 
que,  periodico  plerumque  typo  distinctas  affectiones. 

Parietum  intestinorum  hominis  perforatio,  semper 
fere  lcthalis,  vermibus  vulgo  praesertim  a Veteribus, 
adscripta,  a pluribus  jam,  Wich manno  25)  aliisque 
merrto  in  dubium  vocabatur  , donec  IIT.  Rudolphi  dis- 
quisitionibus luculentissime  comprobavit,  perforationem 
talem  a vermibus  effici  non  posse,  cum  organis  ad 
hanc  operationem  necessariis  onmino  careant.  Wede- 
kindi  2<s)  etiam  sententia,  herniarum  incarcerationcs 
vermibus  saepe  excitari,  Brcmseri  27)  argumentis 
validissimis  refutata  est. 


25)  Wichmann,  Idcen  znr  Diagnostik.  Hannover.  Bd.  3, 
S.  85. 

26)  Richter's  cbirurg.  Bibliolhek.  Bd.  8.  S.  79, 

27)  Brcmser  l.  c.  p.  139  — 142. 


/ 

Pars  tertia. 


Therapia  Taeniae  humanae. 

Mullae  et  diversissimae  cum  exstiterint  ex  manca 
quin  etiam  falsa,  rerum  helmintliicarum  cognitione  pro 
fluentes  Veterum  theoriae  de  vermium  origine  et  na 
Ima  moibosisque  inde  natis  affecti onibus;  curam  quo 
que  causae  hujus , tot  tantaque  mala  producentis  mul 
tifariam  et  diversam  remediorumque  contra  vermes  ad 
bibitorum  copiam  fuisse  ingentem,  non  est  quod  mo- 
neam. Et  nunc  quoque,  nova  licet  lux  cell.  Rudol- 
phii  et  Breinseri  opera  studiisque  in  Ilelminthologiam 
exsplenduerit,  major  tamen,  quam  par  est,  remediorum 
anthelminthicoruin  apparatus  materiae  medicae  libros 
explere  solet.  Nec  mirum,  quamvis  enim  remedium 
anthelminthicum  stricte  sic  dictum  hucusque  in  rerum 
natura  cognitum  non  sit,  i.  e.  tale,  quod  in  quovis 
organismo  vermem  omnem  in  quocumque  loco  haeren- 
tem, ex  natura  sua  vermibus  directe  inimica,  specifica 
quasi,  veneni  adinstar  certo  et  tuto  enecare  eumque 
depellere  queat;  ex  altera  tamen  parte  nullum  fere 
existit  medicamen , quod  non  sub  certis  et  organismi 
et  mali  conditionibus,  fors  aliarum  etiam  rerum  hucus- 
que non  rite  perspectarum  confluxu,  anthelminthici 
vices  agere  vormesque  intestinales  aut  interficere  aut 

expellere,  quin  imo  utcumque  praestare  potuerit.  Quid? 
quod  emetica  ipsa  vermes  expulerunt.  (Vogel.)  ) 
Priusquam  curam  antitaeniosam  adgrediamur,  adesse 
Taeniam  evincamur  oportet,  quae  si  sponte  per  alvum 
exonerata  nondum  majoribus  minoribusve  fuerit  portio- 
nibus, variae  a medicis  pluribus  propositae  sunt  ad 
eandem  depellendam  metliodi.  Quem  in  finem  Tere- 
binthinae drachmas  sex,  ope  vitelli  ovi  in  aquae  libra 
solutas,  intra  bihorium  ante  somnum  consumi  commen- 
dant Thilenius  et  Kaempf,  qui  nocte  jam  aut  mane 
altero  frustula  Taeniae  inde  decessisse  observarunt. 
Laudatur  etiam  in  eundem  scopum  acidum  carbonicum, 
quare  omni  hora  cochlear  parvum  (quod  coffeae  vo- 
cant) magnesia  repletum  ct  subsequens  statim  eadem 
cremoris  Tartari  quantitas  aegro  porrigitur,  usu  re- 
medii hujus  per  diem  unum  alterumve  continuato 
(Meyer).  2a)  Fraga  quoque  singulorum  Taeniae  frag- 
mentorum secessum  effecisse  dicuntur,  sive  aeris  car- 
bonici  evolutione,  sive  mechanica  potius  ratione  effec- 
tum hunc  praestiterint.  (Vogel.)  30)  Eadem  ex  causa 
Bremser  jejuno  ventriculo,  duas  tresve  pulveris  ra- 
dicis Filicis  mar.  drachmas,  insequuto  laxante,  sumi 
jubet,  monens  simul,  ut  radix  bona  sit,  extremo  supe- 
Tiore  resecto  recente,  inferiore  autem  vetustiore  a cor- 

28)  R.  A.  Vogel  de  usu  emeticorum  ad  vermes  eliminandos. 

Gotting.  1765. 

29)  Meyer  im  Journal  der  Erfind.,  Theor.  nnd  Widerspr. 

St.  22.  S.  127. 

30)  Vogel  im  Journ.  d.  Erfind.  u.  s.  w.  St.  23.  S.  124. 

*ice  bene  separato,  recenter  utroque  contusis.  Nosij 
denique  temporibus  Schmidt,  3I)  Taeniam  ade: 
suspicatus,  quin  partes  ejus  alvo  jam  dejectae  fuerii 
vesperi  aegro  alecem  acetarium  porrigi  multumq 
aquae  saccharo  mixtae  superbibi  jubet,  praescribe 
mane  sequenti  ventriculo  jejuno  pulverem  ex  rad.  J 
lappae  granis  XV.,  semin.  Cynae  scrup.  dimidio,  gur 
mi  Gutti  ct  Hydrargyri  muriatici  mitis  anaticis  gran 
sex,  Elaeosaccli.  Tanaceti  drachma  compositum,  c, 
superbibat  aegrotus  potum  coffeae  copioso  syrupo  cor 
ditum  aut  jusculum  carnis  larga  butyri  quantitat 
confectum. 

Guram  antitaeniosam  ipsam  in  palliat  i vam,  qua 
symptomatum  morbosorum  amotionem  et  Taeniam  ip 
sam  vel  vivam  vel  mortuam  expellendam  respicit,  e 
m rad  i calem  distinguimus,  i.  e.  talem,  quae  ver 
mium  regenerationi  praecaveat,  vegetationem  praeser- 
iim  in  tubo  alimentari  vigentem  atque  reproductionem 
restituendo  et  roborando. 

I.  Cura  pallia tiva. 

Cura  haec  variis  innititur  experimentis  cum  ver- 
mibus extra  corpus  animale  in  aere,  aqua  aliisque  li- 
quoribus institutis  unde  Taeniam  vita  inter  omnes  ver- 
mes intestinales  respectu  intensitatis  gaudere  maxima 
abunde  elucet,  eamque  acjuam  salinam  minus  ferre. 

0,1  «u  dt  sen.  iu  Huft-laud’s  und  Osanns  Journ. 

VIII.  Stiick.  182S. 

qua  <le  causa  remediorum  salinorum,  curam  rigorosam 
antitaeniosam  saepe  praeparantium,  major  observatur 
interdum  ejectus,  quam  quem  purgantia  et  fortissima 
e regno  vegetabili  praestare  soleant. 

Quodsi  praeterea  morbi  cujusdam  gravioris  aut 
periculosi  complicatio  aderit,  hunc  prius  amovendum 
esse  per  se  patet.  Etenim  Taeniam  expellendi  diffi- 
cultas, longius,  quod  huic  operi  impenditur*  tempus, 
ipsa  tandem  antbelmintliicorum , insigniter  plerumque 
stimulantium,  adplicatio  morbum  istum  graviorem  jam 
facile  exasperare  et  periculum  adaugere  queunt. 

Symptomatibus  autem  verminosis  forsitan  graviori- 
bus, quin  et  periculosis,  repente  saepius  exortis,  uti 
doloribus  atrocibus,  convulsionibus,  enuresi  etc.  optime 
occurrendum  erit  remediis  demulcentibus,  lenien- 
tibus,  quae  Yogel  praecipue  anthelminticis  praemit- 
tenda commendat;  alimentis  quoque  Taeniae  amicis,  e, 
g.  lacte  pro  potu  aut  in  clysmatibus  propinato , qui- 
bus vermis  ex  intestinis  tenuibus  in  crassiora,  minori 
sensibililate  instructa,  depellatur.  Eidem  fini  etiam 
inserviunt  oleosa  in  clysteribus  adhibita^  Prosunt 
praeterea  interne  antispasmodica,  Chamomilla,  Va» 
leriana  elc.  emulsio  cum  extracto  Hyoscyami,  Opio* 
Asa  foetida;  contra  spasticas  affectiones  Extractum 
Absinthii  cum  vino  multum  laudatur,  externe  abdo- 
mini adplicefitur  inunctiones  oleosae  vel  cum  Opio  vel 
sine  hoc,  cataplasmata  ex  aqua  frigida  vel  antispas- 
modicis,  Cicuta,  Hyoscyamo  etc.  parata. 

Alteram  curae  palliativac  partem,  Taeniae  ip- 

sius  expulsionem,  nobis  exposituris,  de  anthelmln- 
thicis  disserendum  erit,  quorum  alia  vermes  revera  ene- 
cant, alia  vero  \ i inimica,  specifica  quasi,  eosdem  moles- 
tant, alia  motum  tubi  intestinalis  peristalticum  aUgendo. 
alia  tandem  roborando  digestionis  apparatum  agunt, 
quaeque  omnia  ab  auctoribus  variis  varium  in  ordinem 
disposita,  m mechanica,  specifica  et  purgantia, 
dividere  liceat.  . . 

A.  Anthelminthica  mechanica. 

Huc  spectant: 

1.  Stannum  putum  et  granulatum,  a Para- 
celso  primum  contra  vermes  adhibitum,  ab  Alstono 
iterum  introductum,  a cell.  van  Swieten,  Pallas, 
Bloch,  Marse,  Brera,  Thilenio  aliisque  merito 
Commendatum,  Taeniae  Solio  depellendae  inservit,  ad 
Unciam  unam  et  semis  cUm  syrupo  propinatum,  laxante 
plerumque  superaddito.  Colicae  saepe  atroces,  et  spasmi 
inde  producti  limaturae  stanni  debentur,  quae  Taenias 
licet  laceratas  et  mortuas  sistat,  monente  cel.  Pallas, 
tractum  tamen  intestinalem  nimis  irritando  affectiones 
istas  ciere  solet;  quare  Stannum  granulatum,  mitius 
quidem  agens,  praeferendum  erit. 

2.  Carbones  lignorum,  in  pulverem  redacti,  quos 
Islandi  contra  vermes  adhibent,  in  cel.  Pallas*)  expe- 
rimento Taeniae  quoque  portionem  depulerunt,  ulteri- 
ore igitur  indagatione  digni. 


*•)  Pallas  1.  c.  p.  57. 

B.  Anthelminlliica  spcclfca. 

Ad  haec,  diu  saepe  pro  arcanis  vendita,  referenda  mihi 
videntur : 

1.  Aqua  frigida,  anthelminthieorum  omnium  sim- 
plissimum, a cel.  Rosenstein,  Daryin,  Pallas  ali- 
isque  specifici  nomine  insignitum,  vermibus,  utpote 
calido  loco  natis  ibique  semper  nidulantibus,  magna  si 
ingeritur  copia,  exitiosa  fiat  necesse  est,  dummodo 
conclusio  valeat  ex  aere  frigido  vermibus  intestinalibus 
intolerabili,  Maxima  tamen  cum  circumspectione  aqua 
adhibenda  erit,  cum  praesertim Darwin  et  vanSwie- 
ten  clysmata  ex  aqua  glaciali  adplicanda  proponant 
Anthelminthicam  aquae  frigidae  vim  Rudolphi  ita 
explicat,  ut  ventriculi,  saxo  quasi  oppleti,  sensatio  in 
intestina,  forsan  propagetur  vermesque,  aqua  assorpta 
copiosa  turgidi  facti,  a sedibus  suis  amoveantur  facile- 
que  diluantur.  Aquae  igitur  sale  saturatae  majorem 
etiam  efficaciam,  quam  aquae  communi  cel.  Darvin, 
Faxe,  Pallas  merito  adscripserunt,  recte  tamen  mo- 
nente Rudolphi,  tubum  intestinalem  nimis  inde  de- 
bilitari vel  diarrhoeam  facile  oriri. 

Aquam  cum  Mercurio  coctam,  quam  Monch  32) 
contra  vermes  laudavit,  non  Mercurio,  qui  adhaerenti- 
bus forsan  plumbi  particulis  et  nocere  posset,  sed 
aquae  ipsi,  larga  quantitate  ingestae,  vim  vermibus  ini- 


32)  Conrad  Monch,  Systemat.  Lehre  v.  d.  Arznelm.  Mat*. 
burg  1792.  p.  283. 

micam  debere  facile  crediderim.  Lbffler  33)  pilulas 
glaciales,  omni  sexagesima  horae  parte  assumendas  com- 
mendat. 

Huc  denique  pertinent  aquae  et  fontanae  therma- 
les,  in  specie  ferro  impraegnatae,  quibus  Taenias,  prae- 
sertim latam,  depulsas  fuisse,  pluribus  comprobatur 
exemplis.  Huc  quoque  referenda  est  antitaeniosa  Da- 
re 11  i i methodus,  aWcrlhofioob  effectum  egregium 
laudata,  qua  aegro  praescribitur  Tinct.  Rotheni 
(cui  etiam  est  nomen  tincturae  Catholicae  purgantis 
vel  elixirii  purgantis  Michaelis)  et  larga  superbibitur 
aquae  frigidae  copia. 

2.  Oleum  Chaberti  vel  oleum  s.  d.  anthelmin- 
t Ilicum  Bremseri,  qui  accuratius  dosim  ejus  deter- 
minavit, ex  olei  animalis  empyreumatiei  parte  ima 
tribusqne  olei  Terebinthinae  destillatione  per  quatri- 
duum  compositum,  egregium  sistit  antita6niosum,  quod 
a viris  celeberrimis,  quibus  fides  habenda,  optimo  cum 
eventu  contra  Bothriocephalum  latum  adhibitum  est, 
Taeniam  autem  Solium  paulatim  modo  enecare  eam- 
quc  nequaquam  depellere  videtur.  Dosis  ad  cochlea- 
ria parva  duo  bis  per  diem  cum  aqua  sumenda  deter* 
minatur;  sed  et  parva  hac  olei  istius  quantitate  hae- 
maturiam saepius  productam  fuisse  ipse  observavi. 

3.  Oleum  animale  Dippelii  non  exiguum , mi- 

norem tamen  praecedente  oleo  affectum  in  expellendas 
Taenias  praestitit.  4.  Oleum 


33)  Loffler  in  Hufeland’s  Journ.  d.  pract.  Heilk.  1810. 
St.  7.  S.  111. 

4.  01  eunl  Terebinthinae,  minoribus  aeque 
ac  magnis  dosibus  exhibitum,  magna  pollet  in  Taeniam 
depellendam  efficacia.  Terebinthina  jam  interne  as- 
sumta,  Taeniae  frustula  saepius  depulit,  quapropter 
forsan  in  casibus  ambiguis  diagnosi  certiori  reddendae 
inservire  posse  mihi  videtur  (vide  supra).  Oleum  Te- 
rebinthinae ipsum  antiquioribus  jam  temporibus  in 
Suecia  remedii  popularis  contra  Taeniam  dignitate  gau- 
debat, recentiori  quoque  aevo  qua  V praestantissimum 
antitaeniosum  ab  Angliae  medicis  34)  laudatum. 
Sed  remedium  adeo  stimulans  iii  robustis  modo  et  tor- 
pidis individuis  magnis,  quas  illi  laudant,  dosibus  ad- 
plicandum  et  tunc  quoque  facile  perniciosum  esse  cen- 
seo, maximaque  semper  sub  ejusdem  usu  circumspec- 
tione opus  erit.  Unum  jam  hujus  olei,  vitello  ovi  sub- 
acti, cochlear  vomitum  et  diarrhoeam,  atrocissimis  sti- 
patam doloribus  colicis produxisse  expertus  est  Sun- 
delin  30)  ideoque  Bremscr  illius  usum  parvis  modo 
dosibus  continuatum,  certiore  contra  Taeniam  effectu 
excellere  asserit,  quam  enormes  a Britanniae  medicis, 
Burro ws,  Thomson  aliisque  commendatas  portio- 
nes, ventriculo  jejuno  uncias  olei  duas,  alvoque  clausa, 

3i)  Laird  in  den  Gottinger  gelelirt.  Anzeig.  1811.  St.  117. 

1 «rW/^nk  iu  a<*  Salzb’  rae(1-  cllirnrg-  ^eitg.  1815.  Bd.  4. 

o.  1JU. 

Ke^nncdy  u.  Darwal  im  Lond.  med.  Repository.  1823. 

Osann  in  IlufelandS  Journ.  Bd.  43.  St  3 
35)  C.  Sundelins  Heilinittellelire. 

iteratam  dosin  praescribentibus.  Nunc  quoque  fre 
quentius  in  usum  venit  et  Hildenbrand  3S)  optimi 
cum  successu  ter  quotidie  guttas  decem  cum  sacchari 
ordinavit. — Casum  memorabilem  narrat  Carre  si  37) 
qui  duabus  olei  Terebinthinae  unciis,  in  duas  divisis 
portiones,  aegrotam  quandam  malacia  affectam  Ascari 
dibus  pluribus  et  Taenia  sexdecim  ulnarum  liberavit, 
quo  facto  perversus  in  cretam  appetitus  evanuit. 

5.  Petroleum  prioribus  certe  simillimum,  in 
Aegypto  praecipue  contra  Taeniam  qua  remedium  do- 
mesticum laudatum  (Hasselquist)  38)  connubio  cum 
oleo  Terebinthinae  adhuc  efficacius,  Taenias  enecat. 
Cuttae  ejusdem  XX.  vel  XXX.  per  aliquot  dies  pro- 
pinantur, cathartico  deinde  superaddito.  Una  dosis 
saepe  jam  suffecisse  dicitur.  Mixtio  ex  Essentiae  Asae 
foetidae  et  Petrolei  ana  drachmis  dex,  per  biduum 
continuata  quaternis  vicibus  ad  guttas  quadraginta,  ter- 
tio autem  die  omni  trihorio  cochleari  parvo  ingesta, 
continuum  Taeniae  portionum  secessum  produxit  et 
diutius  continuata  curam  radicalem  absque  ullis  mo- 
lestiis effecisse  dicitur  (Schwarz).  3D) 

6.  Camphora  vi,  qua  paudet,  antiseptica,  ver- 
mibus inimica,  non  Ascarides  modo  lumbricoides,  sed 


36)  Valent,  nob.  ab  Hildenbrand  rat.  med.  Tora.  I.  p.  110. 

37)  Hecker’s  Annal.  d.  gesammten  Heilkde.  1827.  Januar, 

38)  F r i e d r.  H a s s e 1 q n i s t ’ s Reise  nach  Paliisiina  in  den 
Jaliren  1749  — 52.  A.  d.  Schwcd.  Roslock  1762.  8. 

39)  Schwarz  iu  Hufeland’s  Journ.  der  pract.  Heilkde. 
Bd.  12.  St.  3.  Bd.  13.  St.  4. 

Taenias  etiam  depulit.  Maxime  arridet  formula  ccl. 
Mos  cati,  qui  Campliorae  drachmam  semis  cum  gum- 
mi  arabici  drachma  in  aquae  libra  dimidia  solutam  re- 
fractis dosibus  offert. 

7.  Cortex  Geoffreae  Surinamensis  nec 
cum  cortice  Geoffreae  Jamaicensis,  nec  cum  cortice  Mo- 
'zerei  commutandus , egregium  caeteroquin  anthelmin- 
thicum,  Taeniae  portiones  tantummodo  ejecit  eamque 
vix  integram  depellet. 

8.  Radix  Polypodii  Filicis  maris,  bene 
distinguenda  a radice  Filicis  feminae,  radice  Aspidii 
spinulosi  et  a radicibus  Pteridis  aquilinae,  antitaenio- 
sorum  omnium  sistit  celebratissimum  et  antiquissimum, 
cujus  mentionem  jam  facit  Dioscorides  4e),  cuique 
Plinius  *')  et  Galenus  45)  vim  vermibus  venenifi- 
cam  adseripserunt:  ingreditur  etiam  plures,  quae  con- 
tra Taenias  laudantnr,  compositiones.  Duae  plerumque 
vel  tres  praescribuntur  pulveris  hujus  radicis  drach- 
mae, sub  forma  boli  optime  exhibendae.  Sed  medica- 
mentum valde  nauseosum,  quod,  nisi  cum  drasticis  aut 
purgantibus  saltem  propinetur,  effectu  carere  et  tum 
ne  tutum  quidem  esse  videtur,  monente  III.  Rudol- 
phio,  quamvis  Matthieu  (vide  infra)  in  medicami- 
ne suo  antitaenioso  egregio  radicem  istam  omnium 
principalem  praedicet  et  Richter  sola  radice  Filicis  m. 


40)  Dioscoridis  M.  m.  lib.  IV.  cap.  CIVI. 

41)  Plinius  hist.  natur,  lib.  XXXIII.  cap.  IX. 

42)  Galeni  meti»,  mcd.  lib.  XIV.  cap.  XIX.  Edit.  Kiihu. 

3 4 

ad  drach.  semis  omni  bihorio  14  dies  et  ultra  propi- 
nata Taeniam  expulerit,  quin  ullo  remedio  alvum  mo- 
vente vel  et  laxante  opus  fuerit. 

Usus  hujus  radicis  suis  interim  premitur  difficul- 
tatibus, excepta  enim  commutatione,  quae  facile  con- 
tingere  potest,  cum  aliis  radicibus  supra  dictis,  qui- 
bus substaniia  antihelminthica  deest,  radices  creber- 
rime longissimo  tempore  confectae  et  exarefactae  in 
usum  trahuntur,  tempore  optimo  montosisque  siccisque 
in  locis  non  semper  collectae.  Magna  quoque  radicis, 
ut  effectum  exoptatum  praestet,  assumendae  quantitas 
frequentissime  ventriculum  male  afficit  et  vomituritio- 
nes,  cardialgias,  colicasque  gignere  solet. 

9 Oleum  Filicis  maris  Peschier  i,  a Morino,43) 
qui  primus  radicem  Filicis  cum  Aethere  sulfurico  ex- 
traxit, jam  detectum,  a Peschier o 44)  Genevae  phar- 
macopola, denuo  exploratum  et  ab  ejusdem  fratre  me- 
dico in  remediorum  antitaeniosorum  numerum  receptum, 
Buchnero  45),  qui  radicem  cum  alcohole  extraxit, 
Extractum  Filicis  m.  resinosum  audit,  rectius 
forsan,  cum  et  oleo  pingui  et  resina  constet,  Extrac- 
tum oleo  - resinosum  Filicis  appellari  meretur 


43)  Morln  s.  Berlin.  Jahrb.  d.  Pharmacie.  XXVI.  2.  1825. 

44)  Nouvelle  Biblioth&que  med.  Sept.  1825.  p.  151.  Archiv. 
f.  niedez.  Erfahr.  v.  Horn.  Sept.  1826.  p.  350. 
Berlin.  Jahrb.  XXVIII.  2.  p.  101. 

45)  Buehner’s  Repertor.  XXIII.  3.  1826.  p.  433. 

(Michaelis)  4*).  Nostro  quidem  aevo  maximam  sibi 
promeruit  antitaeniosi'  specifici  laudem,,  eum  omnes  sub 
usu  radicis  Filicis  m.  difficultates  et  molestiae  non 
spernendae  oleo  isto  plane  tollantur,  in  quo  simul  sa- 
pori valde, ingrato,  quo  radix  praedita  est,  praecavetur 
et  dosis  accuratior  determinari  potest  quam  in  pulvere 
radicis,  efficaci  modo  parte  in  oleo  porrecta,  reliquis 
autem  radicis  partibus,  quibus  non  inest  vis  anthelmin- 
thica,  exclusis. 

Cujus  olei  adbibendi  ratio  simplicissima  ex  pluri- 
bus innotuit  ephemeridibus  4r),  vel  in  clectuario  vel 
pilulis  propinatur,  emulsionis  etiam  formam  admittens. 
Aegrotus,  qui  cibis  diutius  se  abstinuit,  vesperi  aut 
electuarii  aut  pilularum,  quibus  olei  guttae  triginta  ad 
quadraginta  et  debita  constituentis  cujusdam  remedii 
idonei  inest,  partem  dimidiam  consumit,  altero  deinde 
die  mane  jejunus  alteram  et  bihorio  post  utramque  do- 
sin  elapso  laxans,  non  drasticum  tamen  ideoque  aut 
oleum  Ricini  aut  infusum  Sennae  compositum  ingerit. 
Primis  jam  alvi  evacuationibus  educitur  plerumque 
vermis  sine  omnibus  molestiis,  convolutus  saepissime 

46)  Michaelis  im  Jonrn.  d.  Chir.  u.  Augenheilk,  v.  Graefe 

u.  v.  Walther.  XII.  Bd.  3 Heft.  1829. 

47)  Froriep  Notiz.  v.  d.  Gebiete  d.  Natur-  u*  Heilkde. 

Bd.  12.  p.  143.  Bd.  13.  p.  76. 

Gerson  u.  Julius  Magazih.  Bd.  11.  p.  153. 

Horn’s  Arcbiv  f.  rnediz.  Erfahrung.  1826.  Sept.  Okt. 

p.  350. 

Hufelands  u.  03ann\H  Journ.  d.  praet,  Heilkde.  Bd. 

61.  St.  6.  p.  144.  Bd.  64,  St.  1.  p.  135. 

m glomerem,  quare  aeger  nullas  evolvendi  ambage: 
habet.  Nunc  quidem  Peschier  sexaginfa  olei  hujus, 
quod  ab  eo  nomen  traxit,  guttas  praescribit,  dosim 
istam  innocuam  semper  , fallacem  nunquam?  praedi- 
cans. — Emulsionis  formam  effectu  plane  carere,  licet 
testetur  Peschier,  refutare  videntur  argumenta  a Kah- 
leis  s)  prodita,  qui  prospero  cum  eventu  oleum  Fi- 
licis non  in  pilulis,  sed  ope  vitelli  ovi  cum  saccharo 
et  aquae  florum  Aurantiorum  uncia  in  emulsione  liomo- 
genea  non  ingrati  saporis  praescribebat. 

Innumera  fere  hucusque  prolata  sunt  documenta  4 9) 
ab  experientissimis  medicis,  quae  vim  remedii  hujus 
Taeniaefugam  evidenter  comprobant,  eo  praesertim 
reliquis  anthelminthicis  praeferendi,  quod  organa  di- 
gestionis vix  afficiens,  nec  nauseam  nec  dolores  colicos 
excitans,  cito  agat  tutoque,  ab  aegris  sat  libenter  re- 
ceptum, 

Mirandum  omnino , quod  et  hoc  Extractum  oleo- 
r.esinosum,  exemplo  radicis  Filicis  m.,  vim  efficacem  in 
Bothriocephalum  latum  exserat  insignem,  exiguam  vero 
in  Taeniam  Solium,  cujus  singula  modo  membra  inde  ex- 

48)  Kahleis  in  Hufeland’s  u.  Osanns  Journal  III.  St. 
Marz  1829. 

49)  De  Filicis  maris  oleo  diss.  inaugur. , auct.  II.  L.  AI. 

Boretio.  Regirn.  Boruss.  1S27.  p.  24  — 49. 

Horns  Archiv.  Jahrgang.  1828.  Sept.  Oct. 

v.  Graefe  u,  v.  Walther.  1.  c.  1829.  3.  Ileft. 

Verhandlungen  der  med.  chir.  Gesellschaft  des  Kantons 
Ziirich  in  d.  Hcrbstsitzung  des  J.  1827.  Heft  III.  Ziiyich 
1S2S. 

pelli  dicuntur.  Attamen  Peschier  et  hanc  Taeniarum 
speciem  eodem  remedio  necari  et  educi  posse  asserit, 
aegroto  sc.  jejuno  mane  hora  dimidia  post  assumtas 
pilulas  clysmata  ex  drachma  semis  olei  Filicis  m.  cum 
amyli  semiuncia  contriti  et  in  aquae  W^idae  unciis  duo- 
decim soluti  parato,  alvum  ducendam  esse  docens. 

10.  Cortex  radicis  Grajaati,  quo^  incolae  St. 
Domingo  jam  dudum,  nullo  suadente  medico,  ad  ver- 
mes quoslibet  expellendos  usi  sunt  50),  verum  sistit 
autitaeniosum , recentiori  tempore  a medicis  Gallicis 
et  Anglicis  commendatum.  Buchanan  41)  Britanniae 
medicus,  primus  in  Europa  medicamen  hoc  publici 
juris  fuisse  videtur;  ab  eo  inde  tempore  Breton  52), 
medicus  in  exercitu  Indiae  orientalis  Britannicus  et 
Gomez,  medicus  Lusitaniae  celeberrimus,  de  hoc  reme- 
dio bene  promeruerunt,  eorumque  auctoritatem  plures 
Galliae,  Angliae  paucique  Germaniae  medici  sequuti 

sunt,  quorum  experimenta  prospero  fere  semper  suc- 

# 

cessu  donata  fuere. 

Quod  formas  attinet,  quibus  adhibitus  est  cortex 
rad.  Granati,  pulvis  omni  hora  ad  scrup.  duos  aquae 

50)  \'idc  Nouvelle  I3i bliotlieque  medicale.  II  annee.  Tome 
6ieme. 

51)  Bu chanen  of  an  Indian  Remedy  for  the  Tape-Worm, 
Edinburgh. 

Medical  and  surgical  Journal  of  Edinburgh.  Voll.  fascic. 
IV.  No.  8. 

Breinser  1.  c.  p.  174. 

52)  Medico-chirurgical  transactions.  Voll.  XI.  pars  2. 

Hufeland  u.  Osann  1.  c.  1822.  Jan.  I.  Stiick. 

immixtus  aegris  propinatur,  mitior  quidem  ct  levioris 
pretii  quam  decoctum,  nec  nauseam  ct  vomitum,  nec 
diarrhoeam  colicamque,  nec  vertiginem  produxit;  quae 
quidem  molestiae  usum  saepe  decocti  excipiebant,  in 
gravioribus  tamen  casibus  isti  omnino  praeferendi. 

Bourgnoise  i3),  qui  uncias,  duas  corticis  in 
aquae  libris  duabus  per  horas  viginti  quatuor  mace- 
rari, deinde  ad  dimidium  coqui  et  tribus  unciarum 
quatuor  dosibus  aegroto  propinari  jussit,  ceterique 
Galliae  medici , qui  eum  sequuti  sunt,  quorumque  me 
dendi  ratio  eo  certe  reliquis  praestantior,  quod  diaeta 
tenui  praescripta  medicamenti  vis  admodum  sustenta- 
tur, macerationem  corticis  per  boras  viginti  quatuor, 
priusquam  coquatur,  suadent,  quae  efficacibus  modo 
partibus  eliciendis  inserviens  imitatione  digna  videtur. 

Methodus  autem  a Gometz  **)  laudata,  qui  de- 
cocti ex  unciis  duabus  corticis  rad.  gran.  cum  aquae 
libra  una  et  dimidia  ad  librae  unius  colaturam  parati 
aegro  jejuno  omni  horae  dimidio  uncias  duas  vel  tres 
hauriri  jubet,  magis  omnino  arridet  quam  B reto  ni  55) 
qui  uncias  duas  corticis  rad.  gran.  recentis  ex  aquae 
libra  una  et  dimidia  ad  colaturam  unciarum  novem 
coqui  hujusque  decocti  mane  singulis  horis  dosin  accu- 
ratius non  indicatam  aegris  porrigi  jussit,  cum  per 

53)  Vide  v.  Froriep  1.  c.  No.  209.  May.  1825. 
o*i)  Journal  complementaire  du  dictionnaire  des  Sciences  mei 
dicales.  Juin  1823. 

55)  Medico-chirurgical  transactions.  Vol.  XI.  Part.  2. 
Hufeland  n,  Osann  1.  c,  1822.  1 Stuck.  Jan. 

illam  Taeniae,  muco  utplurimmn  copioso  involutae, 
majori  remedii  quantitati  et  vi  expositae,  celerius  et 
tutius  depelli  queant,  et  curae  repetitio,  quam  Gomez, 
si  eventus  exoptatus  non  successerit,  commendat,  non 
obstante  Breton,  experientia  abunde  comprobetur. 

Medendi  ratio  in  Policlinico  56)  regio  Beroli- 
nensi,  auspiciis  111.  Hufelandii  et  Cell.  Osann  usur- 
pata partim  quod  diaeta  strenua,  vermibusque  inimica 
imperetur,  partim  quod  purgantia  postea  adhibeantur 
et  pluries  repetatur  cura,  donec  morbi  symptomata 
plane  evanuerint,  denique  quod  alia  medicamenta  ido- 
nea interponantur,  omnibus  aliis  praeferenda  esse  vi- 
detur. 

Corticem  rad.  Granati  remedium  esse  antitaenio- 
sum  efficacissimum , experimentis  S7)  pluribus  luce 
clarius  evictum  est  ita,  ut  momenta  eruenda  et  diluci- 
danda supersint,  quibus  irritus  corticis  hujus  in  paucis 
casibus  usus  merito  adseribi  possit.  Boiti  58)  radices 
fruticum  in  regionibus  montosis,  incultisque  sponte 


56)  De  cortice  rad.  Granati  dissertatio  hiaugur. , auct, 
Roberto  Stehr.  Berol.  1829.  p.  44 — 4S. 

57)  De  usu  corticis  rad.  Granati,  Dissert.  inaug.,  auct  Franc. 
Place.  Remi.  1S25. 

Ebers  in  Hufeland’s  Journ.  1828.  Stiick  I.  Jan. 

Sieli r 1.  c. 

Horn  1.  c.  1829.  Jan.  u.  Febr. 

Del  a parte  in  La  Clinique  des  lidpitaux.  1829.  No.  9. 

58)  Specielle  Tlierapie  von  A.  G.  Richter  lierausg.  von 
G.  A.  Richter.  Berlin.  1828.  Bd.  X.  S.  415. 

Revue  encyclopedupie.  Bd.  38.  S.  234. 

crescentium  tenerrimas  adhibendas  esse  contendit,  quas 
solas,  non  ultra  pollicem  crassas,  ab  omni  ligno  libe- 
ratas et  aere,  non  sole  fulgente  aut  calore  artificiali 
siccatas,  efficaces  esse  existimat.  Quae  tamen  opinio 
argumentis,  quae  extant,  pluribus  refutari  videtur, 
praesertim  observationibus,  notatu  dignissimis  Cei. 
Wolff  5D)  qui  ter  Taeniam  integram  cortice  radicis 
Granati  (arboris  in  horto  Bonnensi  per  viginti  annos 
cultae)  ejecit, 

Nihilominus  et  hujus  corticis  non  aliam  esse  ra- 
tionem ac  aliorum  remediorum  vegetabilium,  quorum 
efficacia  ab  aere  et  terra,  in  qua  planta  crescit,  peu- 
deat,  jure  concedendum  erit;  quapropter  pharmacopolae 
nostri  corticem  aut  indicum  aut  lusitanum  saltem  aut 
italicum,  haud  dubie  multo  cfficaciores , in  promptu 
habeant  neccsse  est.  Tempus  etiam,  quo  colligitur, 
non  exigui  pro  vi  medica  momenti  esse  videtur  ita, 
ut  cortex  ante  arboris  florcsccntiam  collectus  majori, 
quam  postea,  efficacia  imbutus  esse  videatur, 

Num  cortex  exsiccatus  recente  efficacior  sit,  ut 
asserit  Breton,  quaeritur  adhuc,  cum  in  arboris  patria 
1 optimo  cum  successu  recens  semper  in  usum  trahatur. 

Aliud  sat  grave  momentum,  cui  irritus  interdum 
corticis  Granati  usus  adseribendus  sit,  in  eo  colloca- 
mus, quod  cura  tempore  non  opportuno  instituta  fue- 
rit, Gomez  quidem  tempus,  quo  Taeniae  membra  sin- 
gula et  partes  sponte  alvo  exonerentur,  eapropter  ex- 
spectari jubet,  quod  haud  secus  ac  Brcmser  Taeniam 
non  membrorum  novorum  annexu,  sed  formatorum 

jam  evolutione  crescere  affirmat,  qua  evolutione  finita, 
partuque  excussa,  membra  disjungi  et  disjuncta  perire 
dicit  et  hoc  quidem  illud  esse  tempus,  quo  aegroti 
dolores  percipiant  vehementissimos  et  vermis  remediis 
ipsi  inimicis  facillime  cedat. 

Affectiones  illae,  quae  corticis  rad.  Granati  usum 
saepius  excipiunt,  nausea  nimirum,  vomituritiones,  vo- 
mitus, colica,  diarrhoea,  vertigo,  utrum  medicamento 
excitentur,  an  potius  vermi  ipsi  vehementius  agitato 
anxieque  per  intestina  venenum  fugere  coacto  debean- 
tur, ambigitur:  verisimilior  omnino  altera  opinio,  cum 
incommoda  ista  post  horam  circiter  elapsam  plerum- 
que evanescere,  nec,  remedio  iterum  mox  assumto,  re- 
dire soleant. 

Nec  negligenda  est  Bretoni  sententia,  secundum 
quam  cortex  trunci  Granati  eadem,  qua  radicis  cortex, 
utilitate  gaudere  visus  est,  eo  ceterum  huic  praestan- 
tior,  quod  plures  per  annos,  haud  imminuta  efficacia, 
conservari  queat. 

Cortex  igitur  Granati,  vi  sua  Taeniis  lethifera  in- 
signis, inodorus,  ab  aegris  libenter  ingestus,  uec  homi- 
nis valetudinem  unquam  pessumdans,  remedium  exhi- 
bet antitaeniosum  revera  specificum,  cum  et  extra  cor- 
pus humanum  Taeniae  vivae  adhuc  vel  in  decoctum 
vel  in  aquam  pulvere  Granati  mixtam  immersae  ce- 
lerrime interficiantur.  Praeferendus  ergo  hic  cortex 
omnino  erit  aquae  frigidae,  spirituosis  et  oleis  aetlic- 
rcis  foetidis,  quae,  cum  Taeniam  e corpore  expulsam 
cito  tutoque  cncccnt,  111.  Rudolphi  sola  anthelminthi- 

eorum  nomine  revera  digna  esse  existimat;  etenim 
nec  aqua  frigida  nec  spirituosa,  quamdiu  Taenia  in 
intestinis  residet,  tantis  dosibus  adhiberi  possunt,  ut 
interficere  eam  valeant,  olea  vero  aetherea  foetida  ab 
aegris  plurimis  ob  saporem,  odoremque  ingratissimum 
respuuntur-  Quid?  quod  cortice  Grauati  solo,  qui 
Taeniam,  nullo  adjuvante  remedio,  expellere  solebat, 
curam  quoque  radicalem  perfici  et  morbum  radicitus 
tolli  posse,  cum  tantum  principii  adstringentis  insit, 
ut  intestinorum  secretio  et  vegetationis  alienatio  atque 
debilitas,  dummodo  cortex  repetitis  vicibus  ingeratur, 
ad  statum  normalem  inde  redeant,  experimenta  plura 
argumentari  videntur. 

C.  Remedia  purgantia. 

Taenias,  specificorum  medicaminum  ope  interfec- 
tas, nisi  alvus  simul  laxetur  purgantibus,  interdum 
fortissimis,  eliminari  oportet,  quae  ovula  vermium  et 
mucum  fere  semper  uberius  accumulatum  simul  edu- 
cant. Quae  hunc  in  finem  laudantur,  purgantia  vel 
ante  vel  post  specifica  vel  una  cum  his  porrecta,  sua- 
dente Rudolphio,  in  tres  disponi  possunt  ordines,  aut 
enim  salina  sunt  aut  olea,  pinguia  aut  drastica. 

I.  Salina. 

Sal  mirabile  Glauberi  a Weigeiio60),  quem 
etiam  Hufelandius  61)  sequutus  est,  ob  vires  anti- 

60)  C.  E.  v.  Weigel  Progr.  de  antihelminthicis  et  eupo- 
risto  contra  Taeniam.  Gryphis.  1796.  4. 

61)  Hufelatotf  t.  c.  Rd,  1.  St.  3.  p,  439. 


hehninthicas  laudatum,  alvum  et  digestionem  augere 
et  in  casibus  quatuor  enumeratis,  in  quibus  autem 
praeter  solutionem  Sulfatis  sodae  dilutam  elixirinm 
etiam  Vitrioli  et  acidum  sic  dictum  Halleri  simiil  ob- 
latum est,  Taeniae  Solii  portiones  Cum  aegrorum  leva- 
mine depulisse,  integras  tamen  non  ejecisse  dicitur. 
Itaque,  recte  monente  Rudolpkio,  et  hoc,  aliorum  sa- 
linorum more,  alvum  quidem  facillime  ducere,  contra 
Taenias  vero  sufficere  non  poterit,  sed  intestina  simul 
debilitando  mucum  et  diatbesin  verminosam  adaugebit 

II.  Olea  expressa. 

Harfec  quidem,  dummodo  pura  et  recentia  sint,  [pri- 
mum inter  laxantia  locum  occupant,  cum  nec  intesti- 
nis vim  inferant,  nec  alia  mala  cieant,  ideoque  cathar- 
sin  blandam  provocando  vermesque  involvendo  et  de- 
pellendo subjectis  irritabilioribus  conveniant,  dolores 
simul  a vermibus  perturbatis  ortos  mitigantia.  Atta- 
men eadem  olea  in  casibus  quibusdam  curae  retardatae 
vel  et  irritae  factae  culpam  gerent,  cum  et  medica- 
men antitaeniosum  obvolvere  ejusqiie  efficaciam  mi- 
nuere, et  vermem  contra  remedii  vim  tueri  valeant. 

1.  ” Oleum  Ricini  ob  summam  contra  Taeniam 
latam  virtutem,  saepissime  comprobatam,  laudibus  ef- 
fertur a cl.  D unant  6S)  et  Odier  63),  qui  tres  pul- 
veris radicis  Filicis  maris  drachmas  cum  aqua  Tiliae 
propinat  horisque  duabus  elapsis  tres  olei  Ricini  un» 

62)  Journ.  de  Med.  T.  49 ; p.  44  — 52, 

63)  Ibid.  p.  333  — 335  et  p.  450-460. 

clas  ita  quidem  offert,  ut  quavis  hora  cochlear  eiusdem 
in  vasculo,  carnis  jusculo  repleto,  sumatur.  Taeniae 
alvo  dejectae  in  globum  plerumque  convolutae  erani, 
quod  alias  rarius  contingit,  radix  Filicis  licet  saepis- 
sime adhibeatur.  Testula  sive  cutis  externa  variegata 
ct  dura  a Ricini  seminibus  separatur  quidem,  ut  oleum 
expressum  vim  drasticam  non  exhibeat,  attamen  pau- 
xillum testularum  oleo  recenti  forsan  adhaerens  in  causa 
esse  videtur , ut  vim  peculiarem  in  vermes  exerceat. 
Contra  Taeniam  vero  Solium  oleum  Ricini  effectum 
istum  non  praestitit.  In  clysmatc  quoque  saepius  pro- 
pinatur. 

2.  Oleum  Nucum,  cui  vinum  alicantinum  su- 
peradditur, a cl.  Passerat  de  la  Chapelle  64)  con- 
tra Taeniam  Solium  laudatur.  Taenioso  jejuno  unciae 
quinque  olei  nucum  et  duabus  cum  dimidia  horis 
elapsis,  vini  dicti  unciae  quatuor  propinantnr,  usu  per 
15  dies  continuato.  Nostris  saltem  in  regionibus,  ubi 
usus  hujus  olei  minus  vulgaris  est,  et  vinum  additum 
curam  satis  caram  reddit,  taliis  cedit  medicamentis  ef- 
ficacioribus. 

3.  Alia  quoque  olea  expressa  bis  modo  alla- 
tis substitui  possunt,  sed  plurima  nauseosa  et  ingra- 
tissima, nonnisi  pauperibus  propinanda  erunt. 

III.  Drastica. 

Ex  magna  horum  copia  Sal  amarum,  Rheum, 
Senna,  Jalappa,  Gratiola,  Scammoneum,  Gummi  Gut- 


64)  Journ.  de  Med.  Tom.  6.  p.  305  — 307. 

tnc.  Hcllcborus  niger  et  albus,  Aloe,  grana  Tiglii,  Ca- 
lomel  magna  dosi,  et  semina  Sabadilleos  contra  Tae- 
nias potissimum  adbibita  fuere.  Quoinam  sedes,  san- 
guine saepe  permixtas,  eorundem  usu  exortas,  Tae- 
niosi  ferre  potuerint,  fidem 'fere  superat:  sed  drastica 
eadem  summam  nonnunquam  debilitatem*  tremorem  et 
convulsiones  diras  relinquunt,  ut  periculum,  organismo 
inde  exsurgens,  majus  sit  quam  quod  vermes  ipsi  pro- 
duxerint. Feminis  ergo  delicatulis  et  infantibus  vel 
hominibus  in  genere  irritabilitate  majori  praeditis,  nun- 
quam propinari  debent.  Rarius  vero  porriguntur  sola, 
sed  cum  aliis  plerumque  helminthagogis  conjungi  solent, 
quo  majorem  gignant  effectum,  ut  e.  g.  in  Electuario 
anthelm.  Stoerkii  plurimisque  antitaeniosis  compo- 
sitionibus. E contra  Bremser,  Sennerti  exemplo, 
vermium  expulfionem  certius  exspectandam  esse  mo- 
net, si  purgantibus  praemittantur  anthelminthica  sola. 


Priusquam  methodorum  antitaeniosarum  expositio- 
nem adgrediamur,  nonnulla  remedia  simplicia,  quae 
contra  Taenias  quoque  in  usum  tracta  fuere,  promis- 
cue hic  enumerari  non  inutile  fore  arbitramur. 

IIuc  spectat  largus  amygdalarum,  amara- 
rum J ) etiam,  plures  per  hebdomades  continuatus 
usus,  quo  Taenia,  efficacissimis  remediis  aliis  pertina- 
citer resistens,  expulsa  fuit;  huc  refero  lac  equinae 


65)  Hufeland  1.  c.  11.  Bd.  St.  4.  S.  179. 

recensmulctum,  ,6)  quod  Tae&iosae  cuidam,  me- 
dicamina anthelminthica  vomitu  rejicienti,  inane  et 
vesperi  ad  cochlear  Unum  aut  duo  porrectum,  vermem 
ingentibus  cum  doloribus  colicis  mortuum  ejecit.  Aqua 
etiam,  in  qua  linum  viride  decem  maceravit  dies, 
et  electricitas  vini  Taeniaefugam  exseruerunt.  Elec=- 
tricitas,  quam  Hjortberg,  Hollandiae  sacerdos,  pri- 
mus contra  laeniam  adplicavit,  recentiori  etiam  aevo, 
iu  Anglia,  Suecia  et  (auctore  Frick)  67)  in  Germania 
quoque  adhibita  est  scintillarum  quidem  forma,  diver- 
sis in  dimensionibus  per  abdomen  trajectarum,  qua- 
rum effectus  observatur  eo  citior,  quo  major  fuit  ea- 
rundem  intensitas-  Vermem  ipsum  licet  electricitas 
tali  modo  adplicata  non  semper  expulerit,  molestias 
tamen  ex  eo  productas  citissime  amovere  aliorumque 
remediorum  usum  adjuvare  posse  mihi  videtur.  — Cei. 
Neumann  69)  ope  Sulfuris  depurati*  singulis 
pro  dosi  scrupulis  exhibiti,  in  casu  quodam  Taeniae 
ulnas  sex,  in  altero  ulnas  aliquot,  in  tertio  Taeniam 
latam  integram  expulit.  — Dr.  Balz  69)  oleum  Cro- 
tonis commendat,  guttam  pro  dosi  praescribens,  die- 
bus alternis  ternis  ve  repetendam;  — Dr.  Lichtinger 
amicissimus  mihi,  duabus  Aquae  foetidae  ant  i hy- 
sterica e 

66)  K ortum  itt  Hufel.  1.  c.  1812.  April.  S.  119; 

67)  Salzburger  med.  chir.  Zcitung  1795.  Bd.  3.  Beilage  zu 
Nr.  55.  S.  78. 

68)  Rust’s  Magazin.  Jahrg. 

69)  La  Clinique  des  hopitaux.  1829.  Nr.  2. 


49 


siericae  unciis  intra  trihorium  assumtis,  feminae  hy- 
stericae Taeniam  Solium  cum  capite  ex  improviso  de- 
jecit.— Recentissimo  tempore  Dr.  Kuntzsch  70)  sen. 
Chinini  vim  antitaeniosam  expertus  est.  Febrem  ni- 
mirum tertianam,  sale  jam  Ammoniaco  et  Extractorum 
solutionibus,  serius  deinde  Emetico  ei  infuso  Sennae 
tractatam,  Chinino  tandem,  cujus  omni  bihorio  grana 
duo  pro  dosi  praescripta  fuere,  debellavit  medicus. 
Sexto  consumto  pulvere,  febris  eodem  jam  die  cum 
vomitu  et  convulsionibus  intravit,  quae  cum  die  se- 
quenti intermitteret,  aeger  sex  Chinini  pulveres  tribus 
compositos  granis  omni  hora  accepit,  quo  facto  febris 
evanuit.  Alternis  postea  diebus  quatuor  per  diem  Chi- 
nini pulveres  granorum  duorum  porrecti  sunt;  quos 
cum  aegrotus  sexta  vice  ingesserat,  diarrhoea  sequuta 
est,  qua  intra  tres  dies  Taeniae  mortuae  una  cum  ca- 
pite centum  ulnae  et  ultra  expulsae  fuerunt.  Vermi- 
nosa licet  symptomata  aeger  nunquam  prodidisset,  fe- 
brem tamen  intermittentem,  tunc  temporis  in  regione 
ista  epidemice  non  grassantem,  ex  Taenia  modo  ortam 
fuisse,  verisimillimum ; eadem  vero  febre  intermittente 
remediisque  antifebrilibus  Taeniam  fuisse  enecatam  at- 
que expulsam,  facile  crediderim.  — Non  praetercun- 
dus  mihi  videtur  mos,  in  Suecia  popularis,  ex  quo 
Taeniosi  araneam  vivam  majorem,  ope  putaminis  dimi- 
diae nucis  Juglandis,  umbilico  illigant,  horisque  duode- 
cim elapsis  vermem  amittere  solent:  quod  quidem 
phaenomenon  antipathiae  debetur  plane  singulari  ma- 
gisque stupendae  sane,  quam  qria  concri  contra  sueS 
affici  dicuntur,  qui  circa  currum  cancris  refertum  agi- 
tati, mortem  cancris  inferre  solenti 


Aggrediamur  mine  varias  contra  Taeniam  in  usum 
vocatas  methodos,  quas  in  opere  Bremseri  helrnin- 
thologico  egregio,  supra  jam  saepiusque  citato  explica- 
tas et  recensitas  reperimus,  ita , ut  ex  antiquioribus 
quatuor  modo  maxime  celebratas  attingamus,  accura- 


70)  v.  Graefe  u.  v.  Waltber  1.  c.  XIV.  Bd.  4 Heft  1830. 
p.  660  — 662. 

tius  aevo  rccentiovi  et  novitate  et  effectu  insigni  dij 
stinctas  exposituri. 

1.  Methodus  Nouff ertiaiia.  Praeparatione 

nulla  praegressa,  nisi  quod  aeger  vesperi  jusculum  as- 
sumat butyro  largo  confectum  et  si  per  diem  alvus 
obstructa  fuerit,  clysmate  utatur  aperiente,  altero  die 
mane  tres  pulveris  rad.  Filicis  m.  drachmas  ingerit, 
quae  vomitu  forsan  rejectae,  repetendae.  Bihorio  prae- 
terlapso, bolus  purgans  porrigitur  ex  panaceae  mercu- 
rialis,  resinae  Scammonei  ana  gran.  XII.,  gummi  Gut- 
tae gr.  Y.  et  confectionis  Hyacinthinae  s.  conservae 
Rosarum  s.  qu.  Cui  aegrotus  superbibat  sat  magnam 
aquae  copiam,  quo  facto  diarrhoea  excitatur  gravissi- 
ma, qua  Taenia  depellitur.  Quae  quidem  methodus 
admodum  vehemens,  contra  Taeniam  latam  modo  effi- 
cax, ingrata  semper,  nec  tuta,  nec  periculi  expers. 

Methodus  huic  similis,  qua  utebatur  Odi  er  7I) 
in  eo  tamen  diversa,  quod  boli  loco  tres  olei  Ricini 
unciae  praescriptae  fuere,  cujus  omni  hora  cochlear 
in  pauxillo  jusculi  carnis  sumendum. 

2.  Methodus  Herrenschwandiaua  saepius 
mutata  et  modificata  ab  ipso  auctore:  aeger  pulv.  rad. 
Filicis  m.  drachmam  biduum  mane  jejunus  assumit, 
tertio  autem  die  pulverem  ex  gummi  Guttae  gran  XII., 
salis  Absinthii  gr.  XXX.,  et  saponis  Starkeyani  gran  jj 
compositum,  in  aqua  tepida  solvendum.  Vomitns  et 
diarrhoea,  quae  inde  cientur,  aquae  tepidae  vel  infusi 
theae  assumendi  ope  facilitantur.  Horis  tribus  elapsis, 
olei  Ricini  uncia  cuin  jusculo  carnis  offertur  et  verme 
nondum  expulso,  hora  elapsa  dosis  eadem  et  post  bi- 
horium,  si  necessitas  urgeat,  iterum  repetatur.  Cunc- 
tante nihilominus  verme  , vesperi  clysma  ex  lactis  et 
aquae  partibus  aequalibus  et  olei  Ricini  unciis  tribus 
compositum  applicetur,  quo  ejiciatur  mox  Taenia. 

Haec  quidem  methodus  cum  priori,  respectu  even- 
tus et  periculi,  utplurimum  conveniens,  mitioribus, 
quae  praesto  sunt,  remediis  merito  postponenda. 

3.  Methodus  a pharmacopola  Matthieu  pro- 
posita, non  ubique  certa,  imo  saepe  periculosa,  c con- 


71)  Abbandlung.  f.  pract.  Aerzte,  Bd.  4.  p.  364 — 470;  Bd. 
5.  p.  233. 

nubio  authelminthicorum  et  drasticoruui  procedit.  Prae- 
missa sc.  diaeta  antiverminosa , lialice  praeprimis,  sa- 
linis similibusque  large  comestis,  per  triduum  electua- 
rii  e limaturae  Stanni  uncia,  rad.  Filicis  m.  dr.  vj.,  se- 
minum Cinae  uucia  dimid.,  Jaloppae,  Salis  polyciiresli 
ana  dr.  j,  mellis  q.  s.  compositi  coclilear  parvum  omni 
bihorio  consumitur,  donec  motus  vermis  ab  aegro  per- 
cipiuntur. Deinde  eodem  modo  dosis  eadem  electuarii 
alterius  propinatur  ex  pulv.  rad.  Jalapp.  et  sal.  po- 
lycli.  ana  Scrup.  jj,  Scammonei  Scrup.  j,  gummi  Gutt. 
gr.  X.  et  meile  compositi,  eo  usque  continuandi,  donec 
Taenia  tandem  dejiciatur,  cujus  expulsionem  olei  Ri- 
cini vel  usu  interno  ad  cochlearia  aliquot  vel  externo 
forma  clysteris  faci  litari  jussit  Matthieu.  » 

4.  Methodus  Bremseri,  qui  curam  incipit  ab 
clectuario  e sem.  Cinae  s.  Tanaceti  rud.  contus.  Unc. 
dimid.,  pulv.  rad.  Yalerian.  syl.  Drachm.  jj.,  pulv.  rad. 
Jalappae  Drachm.  dimid.  — Scrup.  jj,  tartari  vitrio- 
lati  Drachm.  dimid  — Scrup.  jj,  Oxymel.  squill.  s.  qu. 
composito,  mane  et  vesperi  cochleari  parvo,  quod  cof- 
feae  vocant,  ingerendo.  Quo  exhausto  praescribitur 
oleum  Chaberti,  cujus  quovis  mane  et  vesperi  duo 
cochlearia  parva  in  aquae  haustu  sumantur,  quae,  si  for- 
san non  feratur,  dosis  minuenda  erit  aut  affectiones 
inde  excitatae  einulsione  quadam  mitigandae.  Conti- 
nuato decem  vel  duodecim  dies  olei  istius  usu,  pur- 
gans propinatur  ex  rad.  Jalappae  Scrup.  j.  fol.  Sennae 
Drachm.  dimid.  tartari  vitriolati  Drachm.  j.  composi- 
tum, in  tres  quatuorve  pulveres  divisum,  qui  intra  ho- 
ras quatuor  consumantur.  Repetatur  deinde  oleum 
Chaberti,  eo  usque  continuandum,  donec  sex  ad  sep--. 
tem  unciae  consumtae  fuerint,  superaddito  qnavis  vice 
pauxillo  aquae  ad  malum,  quem  oleum  spargit,  emen- 
dandum odorem. 

Primis  jam  post  curam  institutam  diebus,  vermis 
vel  pro  parte  vel  totus  depellitur  maceratus,  nec  cura 
roborante  aliavc  opus  erit , nisi  praevalente  in  muci 
generationem  dispositione,  contra  quam  remedium  ex 
tinct.  Aloes  compos.  Pharm.  Austr.  Drachm.  j,  tinct. 
Martis  pomat.  Uuc.  j,  elixirii  Vitrioli  angi.  Pharm. 
Lond.  Unc.  dimid.  compositum  iiujiisqne  ter  quaterve 
per  diem  X — XX.  — XXX.  guttas  in  cyatho  aquae 


aut  vini  propinari  jubet  Brem?er.  Mctbodo  hac,  quj? 
utitur  auctor,  non  tam  Taeniam,  quam  morbum  ipsum 
et  mali  causam  adgreditur,  parvi  faciens,  utrum  ver 
mis  excernatur  necne,  dummodo  tribus  mensibus  elapsis 
morbi  incommoda  et  symptomata  plane  sublata  sint — 

Reliquas  autem  ob  virtutem  Taeniaefugam  com 
mendatas  methodos  quam  plurimas,  variorum  aucto 
rum  varias,  uti  Wagleri  ct  Clossii,  a Fritze  pu 
blici  juris  factam,  Beckii,  Darwini,  Ett mulieri 
Ilargeni,  Kortumi,  Schwarzii,  Hufelandii. 
Bourdoir,  Aliberti,  Dubois,  Darclli,  Rathier. 
Junghansii,  Brugnatelli  etc.  exponere  hic,  pla- 
gellarum angustiae  vetant.  Sed  medendi  rationes,  quae 
nostris  temporibus  contra  Taeniam  cognitae  sunt,  ei 
novitate  et  effectu  insigni  celebratas  profundius  inqui 
ramus  et  explicemus  necesse  erit. 

Collegium  medicum,  quod  est  Stuttgar 
diae,  anne  MDCCCXXtV,  remedium  contra  Taeniam 
Solium,  in  regno  Virtembergico  frequentem,  publica- 
vit, quod  specifici  quidem  antitaeniosi  laude  indignum, 
aliis  tamen  Taeniaefugis  hucusque  cognitis  ob  egregium 
citioremque  effectum  praeferendum  esse  videbatur, 
cum  corruptioni  minus  obnoxium,  minoris  pretii,  faci- 
liter in  promptu  habendum,  aegro  respectu  saporis  ei 
diaetae  magis  conveniat  nec  effectibus  suis  secundariis 
sanitati  humanae  damni  quidquam  afferre  soleat. 

a.  Radicis  Filicis  m.  cum  stipitibus  collectae,  ir 
frustula  minima  dissectae  nec  ultra  annum  conservatae 
drach.  duae  cum  aquae  mensura  et  semis  in  vase 
clauso  per  horam  Coquuntur,  cui  deinde  decocto  scru- 
pulus additur  corticis  Mezerei  recentis  dissecti,  liquo- 
rique 10  ad  12  saxagesimis  horae  partibus  elapsis  per 
linteum  trajecto,  rad.  Filic.  m.  subtilissime  pulv.  Drach. 
dim.  (vel  et  Drachma,  si  aeger  sit  robustior)  admiscetur. 
Hoc  quidem  decoctum,  recepto  circa  vesperem  jusculo, 
ex  aqua  et  larga  butyri  quantitate  parato,  mane  altero 
vel  uno  haustu  ab  aegro  jejuno  vel  duabus  tribusve 
intra  horam  divisis  portionibus  consumitur,  quo  facto 
aeger  sub  coelo  corpus  exerceat. 

b.  Quodsi  tribus  quatuorve  horis  elapsis,  ructus 
aliaeque  ventriculi  sensationes  molestae,  medicamine 
excitatae,  nondum  cessaverint,  Tacniosus  pulverem  re- 

cipiat  ex  Calomel.  et  ferri  sulfurici  rcccns  parati  ana 
gr.  X.  (pro  infante  grana  IV.  sufficient)  compositum, 
qui.  vomitu  forsan  rejectus,  repetendus  erit. 

Ad  vesperem  Taenia  depelli  solet,  quod  si  non 
contigerit,  jusculum  pingue  ex  aqua  denuo  porrigitur 
et  mane  subscqucnti , jejuno  adhuc  ventriculo,  pulvis 
ex  Rhabarbari  et  rad.  Jalapp.  ana  gr.  XL.  (pro  infan- 
tibus vel  adultis  debilioribus  XV.  — XX.  grana  suf- 
ficient). 

Medendi  ratio,  qua  viginti  jam  annos  utebatur  C. 
A.  Schmidt  6en.,72)  medicus  Berolinensis,  magnam 
sibi  promeruit  contra  Taeniam  laudem,  cum  cito  agat 
tutoque,  periculi  expers  sit  et  nunquam  medici  spem 
eludere-  praedicetur,  dummodo  vermis  iste  revera 
existat.  Divitur  cura  ia  praeparationem  et  curam 
ipsam. 

Quod  praeparatiouem  attinet,  aeger  a primo  mane, 
jejunus  ergo,  ad  septimam  usque  horam  vespertinam 
omni  bihorio  duo  cochlearia  mixturae  recipiat  ex  pulv. 
rad.  Valerian  min.  di’achm.  vj.,  fol.  Sennae  drachm.  jj. 
ad  coi.  unc.  vj.  infusis  compositae,  additis  simul  Natri 
sulfur.  cryst.  drachm.  jjj.,  Syrupi  mannati  unc.  jj.  Elae- 
os. Tanaceti  unc.  jj.  Cui  mixturae  superbibitur  potus 
coffeae  sine  lacte  cum  copioso  saccharo  aut  syrupo, 
quibus  vermem  e muco  convoluto,  cui  inhaeret,  elicia- 
mus eumque  deorsum  actum  facilius  depellamus.  Di- 
aetam respiciens  medicus  pro  prandio  jusculum  ordi- 
nat c farina  conditum  et  plura  harengi  frustula  cum 
semine  masculo,  pro  coena  vero,  circa  horam  octavam 
vespertinam,  pernam  crudam  secatam  cum  Gepa  et 
larga  olei  ac  sacchari  quantitate  confectam.  Quae 
curandi  methodus  adeo  saepe  efficacem  se  praebuit,  ut 
ulures  Taeniae  portiones,  quid?  quod  in  casibus  duo- 
bus ab  auctore  observatis  vermem  integrum  sat  mag- 
num dejectum  fuisse  constet. 

Praemissis  remediis  istis  praeparantibus,  die  altero 
mane  ab  hora  sexta  jam  matutina  horis  singulis  coch- 
leari syrupo  repleto  Taeniosus  pilulas  6ex  ingerit  mas 
sae  ex  Asae  foetidae,  Extr.  Graminis  ana  drachm.  jjj. 
pulv.  Gutt.  pulv.  rad.  Rhci,  pulv.  rad.  Jalapp.  ana 


72)  Hufetand  und  Osann  1.  VIII.  Stiick.  1328. 

draclim.  jj.,  pulv.  rad.  Ipecac.,  pulv.  hbae  Digit.  purp., 
Sulf.  stibiati  aurant.  ana  scrup.  dimid.,  Calomcl.  scrup.  jj., 
olei  Tanaceti  aetherei,  olei  Anisi  aether,  ana.  gtt.  XV. 
compositae  et.  1.  a.  in  pilulas,  lycopodio  conspergen- 
das. pond.  gran.  jj.  redactae.  Hora  dimidia  post  pri- 
mam dosim  elapsa,  cochlear  oleo  Ricini  impletum  por- 
rigitur et  inter  pilulas  omni  hora  ingerendas  potus 
Goffeae,  absque  lacte  tamen,  multo  cum  sacharo  aut 
syrupo  propinatur,  donec  circa  alteram  horam  pome- 
ridianam  Taeniae  secessus  plerumque  contigerit,  sepo- 
sitis deinde  pilulis. 

Quodsi  singulae  modo  Taeniae  partes  depulsae 
sint,  pilulae  omni  hora  eo  usque  continuantur,  quo 
nullum  vermis  vestigium  prodierit.  Est  etiam,  ubi 
tardior  observatur  vermis  expulsio,  quare  altcrnatim 
cum  pilulis  cochlear  oleo  Ricini  impletum,  superaddito 
copioso  saccharo  contuso,  aliquoties  per  diem  recipien- 
dum erit.  Diaeta  interim  ad  jusculum  carnis,  circa 
meridiem  assumendum,  et.  jusculum  carnosum  aut  fari- 
nosum cum  butyro  recenti  et  saccharo  paratum,  circa 
vesperem  ingerendum,  restringitur.  Ne  nidus  s.  d. 
verminosus  remaneat,  die  et  sequenti  pilulae  aliquot 
provide  consumi  queunt. 

Vermis  ipse,  in  fundo  vasis  repositus,  pennae  ope 
cautissime  auferendus  erit,  , ne  caput;  aut  collum  rum- 
pantur tenuissima.  Perfecta  itaque  cura , quam  res- 
pectu aetatis  sexusque  semper  modificabis,  aegroto  jus- 
culum carnis,  carnem  teneram,  pullos  vel  columbas 
juniores,  vitellum  ovi.  vini  boni  pauxillum  et  aliquo- 
ties per  diem  remedium  quoddam  amarum  porrigas 
necesse  erit. 

Interdum  symptomata  Taeniosa  fiunt  recidiva, 
cum  praesertim  regulae  modo  allatae  Jion  stricte  obser- 
ventur aut  medicamen  vomitu  saepius  rejectum  fuerit: 
ubi  deinde  vel  frustula  tantum  Taeniae  depelluntur, 
vel  aliquot  quidem  Taeniae,  quamvis  aeger  plures  re- 
cludat, vel  nidi  sic  dicti  verminosi  remanent,  in  qui- 
bus nonnunquam  quinque  aut  sex  vermes  exigui  ab- 
sconduntur, intestinorum  plicis  reclusi  expulsuque  dif- 
ficillimi. sensim  sensimque  increscentes.  Quae  ut  prae- 
caveantur, saepius  aeger  alece  acetario  fruatur  et  Ar- 
moraciae  radice  cruda  trilaque,  aceto  multoque  sac- 

charu  conditis,  pilularum  etiam  doses  aliquot  singuli» 
hebdomadibus  repetantur. 

Curae  hujus  antitaeniosae  contraindicationes  sis- 
tunt graviditas,  catameniorum  periodus  vel  instans  vel 
modo  elapsa,  inflammatio  sthenica,  phthisis,  pulmonum 
ulcera  et  tabes  omnis  generis,  haemorrhoides  fluentes, 
haemoptysis,  phthisis  trachealis  et  debilitas  senilis. 
Ex  centum  sexaginta  sex  Taeniosis,  ab  auctore  tracta- 
tis, quindecim  modo  fuerunt  viri,  viginti  unam  tantum 
Taeniam  omnesque  reliqui  duas  ad  novem  et  aegrota 
octodecim  annorum  septemdecim  in  corpore  reclude- 
bat Taenias. 

Omnem  methodi  istius  virtutem  Taeniaefugam 
in  frequenti  sacchari  vel  svrupi  usu  ponendam  esse 
censet  Siem erling  7 s)  cum  anthelminthica  reliqua, 
quae  Schmidtius  in  usum  trahebat,  diu  jam  cognita 
eundemque  in  finem  adhibita  tantam  sibi  non  prome- 
ruerint laudein,  syrupus  vero  anthelminthicum  sistat 
efficacissimum,  dummodo  placentae  piperitae  meile  aut 
syrupo  confectae  aut  radicum  lutearum,  principio  sac- 
charino  copioso  scatentium,  esum  Ascaridum  secessus 
frequentius  exceperit. 

Siemerling  4)  ipse,  hoc  ductus  principio,  quod 
vermis  absorbendi  facultate  privari  pinguibusque  sub- 
stantiis obvolvi  debeat,  remediis  congruis  in  statum 
jam  paralyticum  antea  translatus,  propria  utitur  contra 
Taeniam  medendi  ratione , in  curam  praeparantem  et 
specificam  divisa,  quam  hic  exponere  angusti  opusculi 
limites  cohibent.  Optimum  curae  instituendae  tempus 
et  ille  eo  ponit,  quo  singula  Taeniae  membra  sponte 
per  alvum  ejiciantur,  quod  a mense  Martio  ad  Julium 
usque  frequentissime  observari  solet  et  ab  auctore  nos- 
tro peculiari  morbo,  ulcusculis  sc.,  quibus  disjungantur 
membra  tum  temporis,  adseribitur.  — 

Methodi  antitaeniosae  fere  omnes  tantas  expos- 
cunt vires,  quantae  rarissime  in  Taeniosis  reperiuntur; 
itaque  medendi  ratio,  quam  Vogel15)  offert,  etiamsi 
vetulae  originem  debeat,  imitatione  haud  indigna  esse 

73^  Hufelandu.  Osann  1.  c.  Bd.  LX1X.  i St.  Jan.  1829. 

74)  ilufeland  u.  Osann  1.  c.  XII.  St.  Dec.  1830. 

75)  Dr.  C.  Vogel  siehe  Rus  t’s  Macazin  f.  d.  ce6aramte 
Heilkde.  XXVI.  Bd.  III.  Heft.  Berlin  1828. 

videtur,  cum  efficacia  insigni  donata,  mitior  simul  sit 
rqethpdo,  qua  Odier  utebatur,  non  absimilis.  Ad  ves 
perem  nimirum  aeger  jusculo  fruatqr  ex  pane  nigr< 
cum  larga  butyri  quantitate  parato,  horaque  elapss 
clysrna  ex  decocto  Althaeae  fortiori  cum  cochleari  se 
mis  natri  muriatici  oleique  olivarum  drachma  adpli- 
cetur,  quod  aeger,  lecto  incumbens,  retinere  studeat 
Post,  horam  Taeniosus  octavam  librae  pariem  pernat 
crudae  comedat  et  encrasiculos  duos,  utrnmque  sub-» 
tifiter  secatum,  potuque  omni  se  abstineat.  Altero  dic 
mane  lecto  adhuc  recumbens,  in  vasculo  infusi  florum 
Tiliae  pulv.  rad.  Filicis  m.  drachmam  ingerit  et  sur- 
rectus  postea,  continuo  in  cubili  obambulans,  bihorio 
elapso,  singulisque  deinde  horae  quadrantibus  olei  Ri- 
cini unciam  seniis  in  potu  illo  theato  eo  usque  assu-- 
mit,  donec  ad  summum  unciae  tres  consumtae  fuerint. 

Hic  quidem  sitis  intensa,  noctu  praesertim  aegrum 
jnolestaiis,  pro  viribus  superanda,  utplurimurn  valet  ac 
recens  medicaminum  qualitas. 

Quibus  omnibus  comparatis,  nullum  existere  re- 
medium, etsi  specifici  antitaeniosi  nomine  insignitum, 
nullam  etiam  methodum,  quamvis  laude  maxima  ela- 
tam, qqae  nunquam  medici  spem  eluserit,  abunde  edo- 
cemur. Attamen  inter  remedia,  quae  contra  Taeniam 
usurpata  sunt,  simplicia,  Extractum  Filicis  oleo -resi- 
nosum et  Granafi  cortex  tam  cito  tutoque  et  sine  de- 
trimento egerunt,  ut  reliquis  antitaeniosis  omnibus  pal- 
mam eripere  mihi  videantur.  Methodi  autem  ab  auc- 
toribus variis  contra  Taeniam  commendatae  variae  ex 
Unthelminthicorum  et  drasticorurn,  alternatim  adhibi- 
torum, connubio  prodeunt  omnes,  ideoque  maxima, 
sub  drasticorurn  jam  usu  eommendata,  indigent  provi- 
dentia, cum  organismum  vehementissime  saepius  affi- 
ciant, intestina  valide,  ad  inflammationis  non  raro 
gradum,  stimulando,  summamque  cum  universalem  tum 
topicam  ventriculi  et  tractus  intestinalis  debilitatem 
inducant,  curatu  saepe  difficillimam,  vermesque  ipsos 
interdum  expellere  nequeant.  Medici  ingenium,  cor- 
poris constitutionem  prae  omnibus  respicientis,  in  eli- 
genda optima  contra  Taeniam  methodo  plurimum  sane 
valebit.  Quas  Bremser  et  Schmidt  proposuerunt,  d 

si  mitioribus  detur  locus,  quae  a collegio  Stuttgardiae 
medico  ct  a Yogelio  commendantur  contra  Taeniam 
medendi  rationes,  quam  maxime  mihi  ex  omnibus  al- 
latis arrident.  — 

Saepe  accidit,  ut  Taeniae  caput  collumque  intes- 
tino firmiter  inhaerentia,  revulsa  parte  reliqua,  in  ab- 
domen ascendant;  semine  igitur  et  germine  morbi  non 
expulsis,  fausti  eventus  spes  eludi  videtur.  Multa  in 
tali  casu  medicamina  adhibuerunt  medici,  sed  rarissime 
Taeniam  expulerunt  integram.  Mechanica  quidem  vi 
nunquam  protrahi  potest,  nisi  ope  tubuli,  quo  medi- 
cus quidamPetropolitanus7e)  contractionem  sphinc- 
teris circa  Taeniam  superavit,  ideoque  cel.  Raimann'' 7) 
monet,  ne  pars  vermis  protrusa  avellatur,  sed  motu 
nascente  antiperistaltico,  filo  leviter  constringatur. 
Acidum  borussicum  concentratum , cujus  Frank  sub 
hoc  respectu  mentionem  facit  et  quo  Selini  GaeL 
necke  68)  Taeniam  se  necasse  narrat,  non  semper  hunc 
praestitit  effectum.  Balnea  quoque  tepida  ex  aqua  et 
lacte  paranda  frustra  adhibita  fuere.  Place79)  balnea 
ex  cortice  Granati  commendat,  avulsaque  propendente 
Taeniae  parte,  clysmata  ex  eodem  cortice  parata  adpli- 
canda  suadet,  quae  celerem  et  felicem  effectum  polli- 
ceantur. 

Silentio  non  praetereunda  erit  Bremseri  sententia, 
qui  parvi  faciens,  utrum  extremitas  capite  instructa 
in  faecibus  reperiatnr  necne,  cum  et  vermis  capiti 
proxime  avelli  soleat  et  plures  ejusmodi  hospites  Tae- 
niosus  simul  recludere  possit,  criterium  vermis  absen- 
tis solum  tutumque  in  eo  ponendum  esse  censet,  quod 
morbi  symptomata  evanuerint  nec  trium  mensium  spa- 
tio elapso  recurrant.  Serius  autem,  annis  duobus  tri- 
busve  praeterlapsis,  quando  Taeniarum  vestigia  obser- 
ventur, novos  jam  vennes  natos  esse  idem  affirmat. 


76)  Journal  completuentaire.  Juillet  1825. 

77)  Joh.  Nep.  Edi.  v.  Raimann  Handb.  d.  Pathol.  u.  The- 
rapic.  1826.  Theil  2.  p.  296. 

78)  Dr.  Gaelnecke  in  tlufeland  u.  Osann  1,  c. 

79)  l.  c.  p.  23. 

Medicamenta  externa. 


Fuerunt  medici,  qui  medicamenta  abdomini; 
infricanda  contra  intestinorum  vermes  magnopere! 
commendarent  in  dolore  abdominis  repente  exorto,  a 
vermibus  terebrantibus  vel  perforantibus  derivato  ita,; 
ut  vermes  medicamentis  istis  a loco,  cui  infixi  sint,; 
amoverentur.  Quae  perforatio  verminosa  quamvis  in 
hominis  intestinis  locum  non  habeat,  testibus  Rudol-I 
phio  aliisque , externa  tamen  specificorum  contra  ver- 
mes adplicatio  internorum  efficaciam  maxime  augebit, 
cum  virtus  externorum,  licet  non  helminthagogoram,  ■ 
summa  jam  sit  et  in  casibus  potissimum,  ubi  aegroti  i 
internum  usum  recusant,  externa  sola  indicationibus 
aeque  ac  exspectationi  respondebunt.  Ratio,  qua  agunt 
deinde,  ad  nervorum  systematis,  in  specie  plexuum  ab- 
dominalium affectionem  referri  videtur.  (Bremser). 
Huc  pertinent  inflictiones  Gummi  Gutti,  Colocynthi- 
dis aliorumquc  drasticorum  purgantium  sub  forma  un- 
guenti; terebinthina  in  ovi  vitello  soluta,  extractum 
Absinthii  jn  aqua  Menthae  piperitae;  oleum  Cajeputi 
et  balnea  tepida  (Rudo Iphi);  petroleum  cum  allio 
et  felle  tauri  recenti  (Me  11  in);  cataplasmata  ex  Allio, 
herba  Lini,  Tanaceto,  Absinthio  et  aceto  (Lower, 
Schenk);  prae  omnibus  vero  oleum  Tanaceti  in  bile 
bovina  (Richter);  linimentum  e felle  Tauri,  sapone 
Venetae  cum  oleo  Tanaceti  (Brera)  aut  cum  Cam- 
phora  vel  Aloe  etc.  Quarum  substantiarum  plures  cly- 
steris quoque  formam  admittunt,  et  enemata  etiam  ex 
lacte  et  Nicotiana  paranda  commendantur. 

De  curae  tempore. 

Varia  Astrologis  et  Magis  olim  accepta  in  artis 
medicae  opprobrium  hinc  inde  adhucdum  foventur,  in- 
ter quae  dierum  quorundam  vel  faustorum  vel  infausto- 
rum religio  Lunaeque  in  nos  imperium  commentitium 
eminent.  Nulla  tamen  observatio  fide  digna  lunae  in 
tractum  intestinalem  vermesque  imperium  comprobavit, 
qui  quovis  tempore  depelli  queunt.  Ast  animalium  ver- 
mes plurimos  cum  stato  anni  tempore  frequenter  in- 

veniri,  alio  autem  tempore  promis  abesse  pateat,  et 
in  humanis  simile  quid  forsan  obtinere  poterit.  (Ru- 
do Iphi).  — Optimum  sane  Taeniae  depellendae  tem- 
pus, quo  singula  vermis  membra  a trunco  sponte  se- 
cedunt, mensibus  igitur  aestivis,  eligendum,  rationem- 
que, qua  partium  haec  vermis  segregatio  contingat,  a 
cerlo  evolutionis  stadio  penderi,  ingeniosissimis  obser- 
vationibus demonstravit  Bremser  80)  qui  in  tabula 
aenea  secunda  Bothriocephali  lati,  quo  Helvetium  quen- 
dam  liberaverat,  effigiem  delineavit.  Unde  membra 
fecundata,  attenuata,  corrugata  tabescere,  et  si  eo  us- 
que processerint,  ut  partus  edatur,  plane  emori,  co- 
lore fusco  deinde  notata,  abunde  elucet.  Nec  miranda 
videtur  haec  creandi  ratio,  similia  in  regno  organico 
secum  reputanti.  Generationem  eniin  summum  esse 
processum  organicum,  nemo  erit,  qui  inficietur,  cum 
partim  non  prius  contingat,  quam  absoluta  genitoris 
evolutione,  partim  generandi  facultate  amissa,  totius 
organismi  vires  vitales  sensim  sensimque  hebescant. 
Ita  Entozoorum  quoque  organismus  ad  novam  usque 
creationem  excolitur  et  generatione  ex  membris  certis 
peracta,  emoritur.  Quidquid  vivit  et  vigeUin  rerum 
natura,  propagatione  finita,  serius  ocius  obit;  ocius,  ut 
videtur,  quo  inferiorem  organismus,  serius,  quo  altio- 
rem  tenet  dignitatem. 

II.  Cura  radicalis. 

4 r'  . U ■'  \ 

Ad  curam  radicalem,  abnormi  cum  organismi  tum 
tractus  intestinalis  vegetationi  restituendae  et  roboran- 
dae, qua  vermium  regenerationi  praecaveatur,  intentam 
Taeniarum  expulsionem  nonnisi  ratione  indirecta  con- 
ferre, non  est,  quod  moneam.  Digestionis  igitur  opus 
et  intestinorum  secretio  ad  normam  reducantur  necesse 
erit,  muci  deinde  tenacis,  in  quo  nidulantur  vennes, 
secretione  restricta.  Quibus  indicationibus  respondent 
remedia  amara  omnia  et  tonica  tum  e regno  vege- 
tabili tum  c minerali  deprompta.  Extracta  amara,  in 
genere  remedia  quaecunque  ad  classem  roborantium,  ve- 


80)  1.  c.  p.  96. 

getationem  adaugentium  spectantia.  Ex  vegetabilibus 
eligenda  sunt:  Quassia,  Columbo,  Gentiana,  Centau- 
rium , Trifolium,  Polygala,  Rheum  in  dosibus  minori- 
bus ete,  in  aqua  aromatica  quadarp  soluta.  Praestat 
ceteris  cortex  Cbinae  cum  Valeriana  et  anthelminthi- 
cis  interdum  variis  sub  formis  conjunctus.  — Ex  regno 
minerali  ferrum  princeps  remediorum  erit,  nunc  ferro 
sulfurico,  nunc  Martis  limatura  adhibitis  et  cum  cor- 
tice Cliinae,  extracto  Tanaceti,  extracto  nucum  juglan- 
dium (R i c liter)  conjunctis.  Laudantur  etiam  flores  sa- 
lis ammoniaci.  martialcs,  quorum  aeque  ac  reliquorum 
ferri  praeparatorum  efficacia  decoctis  roborantibus  ad- 
juvatur. — Acida  etiam  mineralia,  clixir  acidum  Hal- 
leri  etc.  haud  immerito  commendantur.  — Aquarum 
tandem  fontanarum  plures  egregium  effectum  praesti- 
terunt, praesertim  ferro  et  acido  carbonico  praevalente 
scatentes  (Vogcl). 

Ex  quibus  omnibus  optima  semper  et  individuo 
respondentia  medicus,  ratiocinio  ductus,  eligat  sum- 
maeque tum  in  cura  radicali  tum  Taeniacfuga  insti- 
tuenda perseverantiae  studeat  necesse  est,  qua  certe 
plus  praestabitur,  quam  continua  et  fortissimoru  mmu- 
tatione  atque  variatione. 

Diaetam  quod  attinet,  corporis  paedagogicen,  ut 
Platonis  verbis  utar,  summopere  redundantem  in  fau- 
stum curae  institutae  eventum,  congrua  semper  sit  et 
accommodata  oportet.  Cibis  farinaceis  difficultei  di- 
gerendis, leguminibus,  solanis  tuberosis,  pane  multo 
sepositis,  alternas  alimentorum  animalium  et  vegeta- 
bilium usus  merito  commendatur  ita,  ut  vegetabilibus 
tamen  prior  concedatur  locus.  — Potus  simplex,  adul- 
tis vino  assuetis  conveniunt  vina  bona  acidula , cere- 
visia  etiam  bene  fermentata  et  aquae  minerales. 
Summae  aeger  studeat  munditiei,  liberaeque  curet  cu- 
tis transpirationi  balneis  saepius  applicatis , repetitis 
abdominis  cum  aqua  fervida  lotionibus  (Darwin)  et 
frictionibus  ope  panni  lauei  tenuioris.  Corpus  frequen- 
tissime exerceatur  sub  coelo. 

Ego,  F riedericus  Guilelmus  Piltz,  Vratislaviensis  Silesius, 
religioni  Catholicae  addictus,  die  Mensis  Maji  XVII.  anni 
MDCCCII  natus,  patre  optimo,  in  urbe  patria  medicinam  exer- 
cente, et  matre  dilectissima  e gente  Josephiana  gavisus  sura, 
quibus  tamen  inexorabile  fatum  morte  praematura  nje  miserum 

{>rivavit.  Litterarum  rudimenta  partim  praeceptoribus  debeo 

mmanissimis,  quibus  domi  utebar,  partim  professoribus  Gym- 
nasii catholici , quod  Y ratislaviae,  Rectore  Cei.  Kohler,  nunc 
quoque  floret,  Iitterisque  imbutus  sum  ad  studia  academica 
; rite  colenda  necessariis. 

Examine , quo  maturum  me  praestiteram,  superato,  anno 
'MDCCCXX  civium  academicorum  numero  in  alma  litterarum 
universitate  Yiadrina  adscriptus  alboque  facultatis  medicae 
inscriptus,  disserentes  audivi  Celeb.  Thilo  de  Logica  et  Dia- 
i lectica , Cei.  Rohovsky  de  Philosophiae  elementis,  Cei.  Jung- 
rnitz  de  physica  experimentali,  beat.  Heydc  de  terminologia  et 
(fundamentis  botanices,  de  botanice  et  plantis  medicinalibus, 
<Cel.  Gravenhorst  de  historia  naturali,  entomologia,  entozoologia 
1111.  Sttflens  de  historia  terrae  natutMli  interna,  de  anthropolo- 
-gia,  geographia  physicali  nec  non  physica  experimentali,  Cei. 
(Henschel  de  phytotomia,  beatum  Kaysler  de  anthropologia 
pphilosophica  et  doctrina  morum  philosophica,  CeL  Cftto  de 
( Osteologia , Cei.  Brandes  de  mathesi  applicata  elementisque 
s^tatices,  hydrostatice  et  mechanica,  Cei.  Klose  de  fcncyclopae- 

1 ,a  medica,  Cei.  Fischer  de  chemia  experimentali,  111,  Bartels 
' ie  vitae  stadiis. 


Deinde  Y iennara  petii,  ubi  in  civium  academicorum  itu* 
nerum  receptura  me  docuere  Cei.  Meyer  auatomiam  universa- 
em.  artemque  cadavera  rite  secandi,  beatus  Proha.sta  physio- 

logiarn  hominis,  111.  Jacquin  Chemicam  et  botamcen.  III.  Eques 
ab  Scherer  historiam  naturalem  cum  universalem  cum  Ento- 
loorum,  III.  de  Rudtorffer  partem  chirurgiae  theoreticam,  Beat. 
Hartmann  pathologiam  et  therapiam  generalem,  pharmaco b- 
ciam  artemque  formulas  rite  concinnandi,  111.  Boer  artis  obste- 
triciae theoriam,  Cei.  Berndt  medicinam  forensem , Beat,  ab 
Raimann  pathologiam  et  therapiam  specialem.  Ad  practica 
mioque  colenda  studia  per  annum  et  ultra  adu  instituta  clinica, 
auspiciis  111.  v.  Raimann,  v.  Kern,  Wawruch,  Boer  et  Rosas. 

* Berolinum  tandem  me  conferens  ibique  gratiosi  ordinis 
medicorum  albo  inscriptus,  his  interfui  praelectionibus:  111. 

Rudolphi  de  sensuum  organorum  anatonna,  de  anatomia  patho- 
logica et  comparata;  111.  Schubarth  de  toxicologia,  Cei.  Jung- 
ken  ophthmiatrice,  Perill.  Hufeland  de  therapia  morborum 
chronicorum,  Beat.  Berends  de  therapia  speciali,  111.  Neumann 
de  morbis  mentis,  111.  Link  de  Botamce  et  chemia,  111 . Hoin 
de  morbis  syphiliticis.  Institutionibus  denique  clinicis  medicis 
Perill  et  111.  Hufeland , Osann,  Busse,  Berends,  Neumann, 
chirurgicis  111.  Rust  tam  auscultando  quam  aegrorum  curam 

snscioiendo,  haud  defui.  , 

iam  vero  tentamine  medico  et  examine  rigoroso  coram 

gratioso  medicorum  ordine  superatis,  spero  fore,  ut,  disserta 
tione  thesibusque  palam  defensis,  summi  in  medicina  et  chi- 
rurgia honoras  rite  in  me  conferantur. 


Theses  defendendae. 

I.  Datur  generatio  aequivoca. 

II.  Hepar  non  solura  bilis  secretioni  inservit,  sed  et  potissi 
mnm  in  assirailationis  opus  redundat. 

III.  Anthelminthicum  verum  hucusque  non  cognitum. 

IV.  Hymen  non  certum  est  virginitatis  signum. 

